Rasterećenje - Redakcijski komentar - Dnevni list Danas\nPočetna » Dijalog » Redakcijski komentar » Rasterećenje\nRedakcijski komentar10.06.2015. 09:10\nPrema svojevrsnom „NVO pogledu“ na spoljnu politiku Srbije, vladajući diskurs u Beogradu priznaje kao konačan samo ishod jugoslovenskih ratova u Sloveniji i Hrvatskoj, dok se pitanja Crne Gore, BiH, Kosova, pa i Makedonije i dalje smatraju otvorenima. Koliko god da je taj pogled previše izoštren, gledanje kroz ovakvu prizmu naročito će doći do izražaja ovog leta i jeseni. Jer, da se 20. godišnjica Srebrenice, Oluje i Dejtona obeležava u mirnijim geopolitičkim i ekonomskim okolnostima, verovatno bi fokus događaja bio drugačiji.\nOvako se svakom razumnom čoveku jasna i neophodna moralna dimenzija obeležavanja godišnjice kakva je srebrenička, može ispolitizovati u potpuno kontraproduktivnom pravcu.\nNajava da London predvodi pripremu rezolucije u UN, kojom će se odati počast svim žrtvama u BiH, ali – obratimo pažnju i na ovo – i ohrabriti koraci ka boljoj budućnosti Bosne, može da ima suprotan efekat. I da se u Beogradu i Banjaluci protumači kao najavu revizije Dejtonskog sporazuma, uprkos sveopštem insistiranju da dejtonska arhitektura i memorijal u Potočarima treba da se dodiruju u civilizacijskoj ravni, gde nema političkih pobednika već samo pijeteta za patnje. Sadašnji zvanični Beograd pak, trebalo bi da ima bolju poziciju koliko god da insistira na diskontinuitetu sa bivšim DOS vlastima. Jer, te bivše vlasti su sadašnjoj vladajućoj garnituri i te kako umanjile teret ratova devedesetih. Da li treba pominjati koliko je vojnih i policijskih generala dospelo u Haški sud u Koštuničino vreme? Ili da je Tadić na početku mandata isporučio Karadžića, na kraju Mladića, a u međuvremenu se izvinio i odao poštu žrtvama u Srebrenici?\nZnačaj tog rasterećenje i u političkom i u moralnom smislu ne bi trebalo umanjivati. Još više, ti raniji potezi trebalo je da učine i svaki naredni korak lakšim. Ako je Tadić već bio na obeležavanju godišnjice srebreničkog zločina, tim lakše to sada može da uradi premijer ili predsednik Srbije. Ako je Angela Merkel mogla da bude ranijih godina na Danu pobede u Moskvi ili dan ranije, ili dan kasnije, svejedno, zašto bi problem bio srpskim zvaničnicima da odaju počast bošnjačkim žrtvama? Uostalom, i parlament Srbije je usvojio rezoluciju o Srebrenici, mada bez pominjanja reči genocid. Beograd dakle, ne sme da odstupi od moralne dimenzije, jer tek to odstupanje daje prostor za sve naknadne politizacije i iskrivljavanja.


Barsa pronašla rešenje, ponovo kupuje u Dortmundu? - Sportske.net\n"Milioneri" godinama unazad važe za tim koji u svojim redovima u svakom trenutku ima neke od najtalentovanijih evropskih fudbalera.\nBomba u Nemačkoj, Borusija želi titulu, kupuje zvezdu Bajerna!Novi obrt, Francuz u Juventusu!?Azara pozdravilo "tek" 50 hiljada ljudi, ko je okupio najviše navijača na prezentaciji?Potvrđeno, Real doveo i Japanca! I to onog Barsinog...Previše je arogantan, iznervirana Barsa odustala. Šta će odlučiti, tri kluba imaju svoje adute u ludoj trci!\nBarsa je leta 2017. godine prodala Nejmara ekipi Pari sen Žermena za 222 miliona evra, pa je uprava imala težak zadatak da mu pronađe adekvatnu zamenu.\nNa kraju su se odlučili za Usmana Demebelea, kojeg su platili 125 miliona evra.\nFrancuz je pokazao da poseduje ogroman talenat i potencijal, ali se još uvek nije pokazao u najboljem svetlu zbog problema van terena.\nSada bi Barsa ponovo mogla da pazari na "Signal Iduna Parku", ovoga puta su u Dortmundu pronašli levog beka.\nPoznato je da aktivno traže igrača koji bi mogao da nasledi Đordija Albu, želja je Žunior Firpo iz Betisa, ali izgleda da su pronašli bolju i realniju opciju u ovom trenutku, kako Betis ne želi da proda talentovanog beka.\nNaime, Barsa je spremila ponudu od 25 miliona evra za sjajnog portugalskog reprezentativca Rafaela Gereira.\nPortugalac je imao svoje uspone i padove u Borusiji, ali niko ne može da ospori da poseduje veliko fudbalsko umeće, sjajan je tehničar i veoma je brz, pa bi se zbog toga odlično uklopio na "Kamp Nou".\nVidećemo šta će "Milioneri" reći, jasno je da ne žele da ga se tek tako odreknu, ali bi 25 miliona evra moglo da ih natera na razmišljanje.


Lokalne vesti - Ponedeljak 01.03.2021 - 11:29\nNa 28. sednici Gradskog veća kojom je predsedavao gradonačelnik Vranja Slobodan Milenković, članovi Veća usvojili su, između ostalog, Nacrt Odluke o izmeni i dopuni Odluke o mreži javnih osnovnih škola na teritoriji grada Vranja, kojom je predviđeno otvaranje dva nova izdvojena odeljenja OŠ ,,20. Oktobar’’ Vlase, i to u selima Stance i Gradnja.\nKonačnu odluku doneće resorno ministarstvo FOTO: vranje.org.rs\nKonačnu odluku doneće resorno ministarstvo, a o ovom predlogu izjasniće se i odbornici Skupštine grada na narednom zasedanju.\nČlanovi Gradskog veća razmatrali su i podržali mišljenje gradskog pravobranioca o zahtevu UG ,,Borino i evropsko Vranje’’ koji se odnosi na uređenje košarkaškog terena i dečjeg igrališta u Ulici ,,Oca Justina Popovića'', u naselju Češalj.\nUsvojen je i Izveštaj Komisije o realizaciji projekata u oblasti kulture za 2020. godinu, a prihvaćen je i predlog Komisije o dodeli sredstava za finansiranje i sufinansiranje projekata iz oblasti kulture za 2021. godinu.\nNa današnjoj sednici usvojen je i Tekst javnog poziva za učešće na opštem konkursu za sufinansiranje projekata proizvodnje medijskih sadržaja iz oblasti javnog informisanja na teritoriji grada Vranja u 2021. godini, koji će biti objavljen na sajtu grada Vranja.\nTakođe, na današnjoj sednici Veća usvojen je i Program kontrole i smanjenja populacije napuštenih pasa i mačaka na teritoriji grada Vranja, kao i Predlog Rešenja o obrazovanju Organizacionog odbora „Zlatni puž 2021“ - 7. Svetski dečji festival animiranog filma.


ZVEZDINA TUŽNA NOĆ: Sent Galen gubi titulu, a crveno-beli mesto nosioca u trećem kolu kvalifikacija za Ligu šampiona | Novosti.rs\nPosle teškog poraza od Bazela kod kuće rezultatom 5:0, pružili su priliku lideru Jang Bojsu da u četvrtak veče pobegne čak pet bodova na tri kola do kraja.\nTo praktično znači da Crvenoj zvezdi i definitivno propada to potencijalno mesto nosioca u 3. kolu kvalifikacija za šta im je,potrebno da Sent Galen uzme titulu.\nSve ostalo ide u korist Partizanu koji se nada mestu nosioca u kvalifikacijama za Ligu Evrope.\nSent Galen je derbi izgubio praktično u 5. minutu kada su gosti vodili već sa 2:0. Ademi je bio strelac u 4. minutu, a Kampo je povisio rezultat 60 sekundi kasnije.\nAdemi je u 58. stavio tačku na ovaj trijumf, da bi Stokeru u 84. i Van Volsfingen u 88. naneli težak poraz domaćem timu.\nFK Crvena zvezda kvalifikacije za Ligu šampiona fudbal FK Sent Galen


VESNA RADOVIĆ DOBITNICA NAGRADE "MILAN RAKIĆ" | Prosveta\nVESNA RADOVIĆ DOBITNICA NAGRADE "MILAN RAKIĆ"\nNaša autorka Vesna Radović ovogodišnji je dobitnik književne nagrade "Milan Rakić", koju svake godine dodeljuje Udruženje književnika Srbije (UKS) za najbolju pesničku knjigu u protekloj godini. Vesni Radović je ovo priznanje pripalo za knjigu pesama pod nazivom “Na čaju kod Ljilje Brik”, u izdanju IP “Prosveta”. Zbirka “Na čaju kod Ljilje Brik” sastavljena je iz dva tematska ciklusa: prvi je posvećen ruskim pesnicima i njihovim temama, dok u drugom delu autorka peva o ruševinama ljubavi, one koja je bolno prešla iz života u uspomenu i koju pesnički subjekt doživljava i opevava kao gorki talog iskustva prošlog vremena.\n“Da poezija jeste jedno izvanredno provetravanje jezika, buđenje dubokih magneta među rečima i znakovima, jedan daroviti zaveslaj huka uma i milja duha, i svih onih zaumnih i zadušnih predela, govori nam i rukopis ove najnovije knjige pesama Vesne Radović, pod jako sugestivnim i izazovnim naslovom „Na čaju kod Ljilje Brik“. Sam naslov nas upućuje svojom asocijacijom, i svojom sugestijom na jedan kako poetički tako i, u geografski duhovnom smislu određeni prostor slovenstva i pravoslavlja. Sama dva ova ključna pojma iz naslovne sintagme, čaj, i Ljilja Brik, odaju i upućuju čitaoca na tematski krug ruskog pesništva,” ističe u svojoj recenziji književnik Blagoje Baković.\nBiti na čaju kod Ljilje Brik, nastavlja Baković, znači učestvovati u razgovoru o velikoj ljubavi, o velikim temama sa onom koja je bila povod jedne od najvećih i najopevanijih ljubavi između nje i Vladimira Majakovskog, koja je ovom svetu donela jednu od najlepših ljubavnih pesama čovečanstva.\n“A čaj i čajanka kao uobičajeni ritual ruskih druženja i okupljanja, otkrivaju nam, na motivskom i emotivnom planu jedan bliskiji, intimniji i familijarniji uvid u sapesničko i sasestrinsko doživljavanje ne samo te ljubavi, nego i ljubavi prema ruskoj poeziji i ruskim pesnicima. U potrazi za istinskom ljubavlju Vesna na jednoj strani nalazi ishodište u onoj večnoj, hrišćanskoj ljubavi, a na drugoj strani u ljubavi prema slovenskoj i pravoslavnoj majčici Rusiji. Ta dva užeta njenog pesničkog glasa natopljena su setnim osećanjem prema zavičaju i detinjstvu na jednoj, i povratku čvršćoj i tradicionalnijoj organizaciji stiha, naročito u rimi, na drugoj strani. Takva dva dela istog užeta su svezala zreli i plodonosni snop njenog poja u knjizi „Na čaju kod Ljilje Brik“, zaključuje Baković.\nInače, nekoliko pesama iz ove zbirke već su ranije nagrađene na pesničkim konkursima u zemlji i region, na kojima je autorka Vesna Radović već godinama unazad skoro uvek među laureatima. Nagrada dobitnici biće uručena na svečanosti u Udruženju književnika Srbije uskoro.


Faktor | Komisija Parlamenta BiH nije podržala uvođenje kazni za vrijeđanje ugleda države\nKomisija Parlamenta BiH nije podržala uvođenje kazni za vrijeđanje ugleda države\n07.03.2022. / 14:24\nUstavnopravna komisija Zastupničkog doma Parlamentarne skupštine Bosne i Hercegovine (PSBiH) utvrdila je na današnjoj sjednici usaglašenost s Ustavom BiH i pravnim sistemom BiH za Prijedlog zakona o dopuni Krivičnog zakona Bosne i Hercegovine, čiji je predlagač predsjedavajući Doma Denis Zvizdić, ali nisu podržani principi predloženog zakona.\nPredsjedavajući Zastupničkog doma Denis Zvizdić ranije je uputio u parlamentarnu proceduru dopune ovog zakonskog rješenja koji predviđa da će se ko javno izvrgne ruglu, preziru ili grubom omalovažavanju državu Bosnu i Hercegovinu, njenu zastavu, grb ili himnu, kazniti kaznom zatvora do jedne godine.\nDodaje se da je Bosna i Hercegovina jedina zemlja u regionu koja nema u svom KZ-u propisano krivično djelo "povreda ugleda države".\n- S obzirom da je BiH postkonfliktno društvo, da je govor mržnje još uvijek prisutan u javnom prostoru, te da javni dužnosnici ne snose nikakvu sankciju za konstantno vrijeđanje države u kojoj žive i vrijeđanje njenih simbola i institucija, smatram da je sada potrebnije više nego ikada da Krivični zakon BiH bude dopunjen inkriminacijom takvog postupanja - naveo je predlagač u obrazloženju.\nNa današnjoj sjednici usvojen je Orijentacioni radni plan Ustavnopravne komisije Zastupničkog doma PSBiH za 2022. godinu.\nParlament BiHDenis Zvizdićvrijeđanje države\nIgman iz Konjica prošle godine proizveo municiju u vrijednosti 151 milion KM


Kako da ispuštanje gasova noću ne remeti vaše spavanje? - Flobian\nSpavanje mnogima predstavlja omiljenu svakodnevnu aktivnost. Tada se organizam opušta i rasterećuje, ali brige i problemi nisu jedina stvar koju naše telo otpušta noću…mnoge supružnike i parove uopšte jako uznemiravaju gasovi koje njihovi partneri/partnerke učestalo ispuštaju tokom spavanja.\nU snu, naši mišići se opuštaju, pa čak i one mišiće odgovorne za ispuštanje gasova ne možemo voljno kontrolisati, kao što to možemo raditi kada smo budni. Ako i vaša veza ozbiljno trpi zbog ove neprijatnosti, vreme je da saznate kako se ova pojava može prevenirati i sprečiti, da bi vam spavanje bilo bezbrižno vreme za odmor i užitak.\nSituacija je naročito kritična ako imate sindrom iritabilnog kolona (nervoznih creva) ili nepravilnog funkcionisanja creva. Dokazano je da prirodni preparati uspešno regulišu ovaj problem.\nIzbegavajte da spavate na stomaku ako ste skloni nadutosti, jer upravo ova poza pritiska stomak i pojačava gasove.


RTS :: Jovanov: Savez za Srbiju nastavlja sa vređanjem premijerke\nPolitika Jovanov: Savez za Srbiju nastavlja sa vređanjem premijerke\nčetvrtak, 27. sep 2018, 16:23 -> 17:59\nPotpredsednik SNS-a Milenko Jovanov izjavio je da su "Đilas, Jeremić, Lutovac, Obradović i ostali iz njihovog saveza, nakon što su pozvali na silovanje premijerke Ane Brnabić, nastavili u istom pravcu i nazvali su predsednicu Vlade Srbije jeftinom".\n"Jasno je da ne postoji uvreda i prostota koju nisu u stanju da izgovore" rekao je Jovanov, a navedeno je u saopštenju SNS-a.\nKaže da su za vreme zasedanja Generalne skupštine UN predstavnici tog saveza, "zajedno sa delegacijom Albanaca sa Kosova, poput poslednjih jadnika, čamili po hodnicima, pravili zasede učesnicima i iskakali iza ćoškova ne bi li ih ščepali i slikali se sa njima telefonom, a zatim požurili da sve to okače na društvene mreže ne bi li barem tako ispali važni i značajni, kad to već nisu u realnom životu".\nJovanov dodaje i da "osim što su obe ove grupe ilegalno upale u zgradu UN", postoji još jedna sličnost između Pacolija i Jeremića: "obojica su u Njujorku zdušno radili sve što su mogli protiv države Srbije".\nPotpredsednik Glavnog odbora SNS-a Marko Đurić kaže da "Savez za Srbiju nema pravo ni da hvali ni da kudi premijerku Anu Brnabić dok god joj se svi njegovi lideri kolektivno ne izvine zbog prostačke i zlikovačke pretnje silovanjem, od koje se niko od njih još nije javno ogradio".\nMinistar odbrane Aleksandar Vulin rekao je da iskazivanje mržnje prema ženama i nedavni otvoreni poziv na nasilje odbornika Saveza za Srbiju Željka Veselinovića nisu nove pojave i da se one ponavljaju.


Đukanović neće potpisati Predloge odluke za razrešenje načelnika Generalštaba Vojske Crne Gore. - Politički.rs\nPodgorica — Predsednik Crne Gore Milo Đukanović neće potpisati Predloge odluka Ministarstva odbrane za razrešenje načelnika Generalštaba Vojske Crne Gore.\nU pitanju je predlog razrešenja general – majora Dragutina Dakića i razrešenju i prestanku službe general – majora Rajka Pešića, piše B92.\n“Umjesto toga sazvaću sjednicu Savjeta za odbranu i bezbjednost. Već danas sam ovlastio sekretara Savjeta da usaglasi termin mogućeg održavanja sjednice sa članovima Savjeta”, saopšteno je iz njegovog kabineta.\nĐukanović je saopštio da je 29.decembra 2020. godine iz Ministarstva odbrane dobio ta dva predloga koja su potpisala dvojica članova Saveta za odbranu i bezbjednost – predsednik Skupštine Crne Gore Aleksa Bečić i predsednik Vlade Zdravko Krivokapić.\n“Takođe, iz medija sam saznao da je ove Predloge odluka pratila i odluka ministarke odbrane o penzionisanju načelnika Generalštaba Vojske Crne Gore, general – majora Dragutina Dakića”, naveo je Đukanović.\nOn je, kako je saopšteno iz kabineta, naveo da je Odluka o postavljenju i razrešenju načelnika Generalštaba u isključivoj nadležnosti Saveta za odbranu i bezbednost. Savet za odbranu i bezbednost odluke donosi konsenzusom na osnovu člana 8 Poslovnika o radu.\nSaopštio je da u radu Saveta postoji i praksa da Savet između održavanja sednica odlučuje i saglasnošću i potpisom svojih članova, o brojnim pitanjima iz svoje nadležnosti. Međutim, navodi, nikada do sada Savet za odbranu i bezbjednost o izboru i razrešenju načelnika Generalštaba Vojske Crne Gore nije odlučivao bez održavanja sednice Saveta.\n“Nema razloga za novu praksu ni ovaj put. Vjerujem da je eventualna promjena čelnog čovjeka Vojske Crne Gore pitanje od državnog značaja koje zaslužuje sjednicu organa koji čine tri najviša sudionika zakonodavne i izvršne vlasti u Crnoj Gori”, kazao je Đukanović.\n“Napravljeni pravni i proceduralni propusti”\n“Prvi pravni propust je kršenje odredaba Zakona o vojsci. Naime, Rješenje o penzionisanju načelnika Generalštaba Vojske Crne Gore, general – majora Dragutina Dakića, nije trebalo donositi bez prethodne Odluke Savjeta za odbranu i bezbjednost. Posebno, ako se ima u vidu da konkretno rješenje ne daje odgovor na pitanje koje su potrebe Vojske Crne Gore da se penzioniše prvi čovjek njenog Generalštaba. Cijeneći nadležnost ministarke odbrane, a u skladu sa članom 38 Zakona o vojsci, razrješenje je prethodno pitanje koje je u isključivoj nadležnosti Savjeta za odbranu i bezbjednost, shodno članu 40 navedenog zakona”.\nSaopštio je da su predlozi za razrešenje načelnika Generalštaba Vojske Crne Gore, general – majora Dragutina Dakića i general majora Rajka Pešića dostavljeni uz kršenje osnovnih procedura utvrđenih članom 12 Poslovnika o radu Saveta za odbranu i bezbednost, u kome se navodi da se materijali koji se dostavljaju radi razmatranja Savetu, bez obzira na stepen tajnosti koji im je određen, kao i sva dokumentacija Saveta, mogu saopštavati javnosti samo uz saglasnost Savjeta.\n“Takva saglasnost nije tražena, logično niti dobijena od Savjeta. Cijeneći sve navedeno, a prije svega značaj ovog pitanja, neću potpisati Predloge odluka koji su mi dostavljeni. Umjesto toga sazvaću sjednicu Savjeta za odbranu i bezbjednost. Već danas sam ovlastio sekretara Savjeta da usaglasi termin mogućeg održavanja sjednice sa članovima Savjeta”, saopštio je Đukanović.\nTags: CRNA GORA MILO ĐUKANOVIĆ VOJSKA CRNE GORE\nPrevious Bugarska poručuje Makedoniji: Ne uzdajte se u Sloveniju i dolazak Bajdena\nNext “Ovo nisu migranti nego dobro finansirani mladići”


Asim Sarajlić saslušan u predmetu "Respiratori" kao svjedok\nSkoro pet punih mjeseci još nema pravosudnog epiloga istrage o spornoj nabavci 100 respiratora.\nAsim Sarajlić, delegat u Domu naroda Parlamentarne skupštine BiH saslušan je u srijedu 23. septembra u Tužilaštvu BiH u vezi s nabavkom 100 respiratora u aprilu ove godine,a koji su iz budžeta plaćeni 10,5 miliona maraka, potvrđeno je za Fokus u Tužilaštvu BiH.\n– Možemo potrvditi da je u okviru predmeta “Respiratori”, dana 23.09.2020. godine, u svojstvu svjedoka saslušan g Asim Sarajlić. Više detalja ili informacija ne možemo davati- naveli su u odgovoru za Fokus iz Tužilaštva BiH.\nZa sada nema potvrde da je Sarajliću tokom saslušanja oduzet mobilni telefon, kako su obajvili pojedini mediji, kao ni kakva je tačno uloga Asima Sarajlića u vezi s nabavkom respiratora.\nSarajlićevo saslušanje ponovo je skrenulo pažnju na ovu aferu i sumnjivu nabavku respiratora koje je Fokus otkrio u našem tekstu 27.aprila ove godine. Nekoliko dana nakon toga, o ovoj nabavci Kantonalno tužilaštvo Sarajevo otvorilo je istragu u ovom predmetu, koju je ubrzo preuzelo Tužilaštvo BiH.\nU okviru istrage proteklih mjeseci u Tužilaštvo BiH bili su privedeni i saslušani to u svojstvu osumnjičenih Fadil Novalić, premijer FBiH, Fahrudin Solak, tadašnji direktor Federalne uprave Civilne zaštite koji je u međuvremenu suspendiran s te pozicije i Fikret Hodžić, vlasnik firme “Srebrena malina” koja je uvezla respiratore.\nNaknadno je prvo u svojstvu svjedoka, a potom osumnjičenog dva puta saslušan direktor Agencije za lijekove i medicinska sredstva Aleksandar Zolak, a saslušani su i Naser Orić, direktorica KCUS-a Sebija Izetbegović, kao i brojne druge osobe.\nInače, skoro pet punih mjeseci još nema pravosudnog epiloga istrage o spornoj nabavci 100 respiratora.\n#izdvojeno#asim sarajlić#scc#u fokusu#corruption


Američki ambasador Robert Ford prilikom jednog ranijeg susreta sa predsednikom Sirije Bašarom al-Asadom\nSjedinjene Države su zatvorile svoju ambasadu u Siriji i povukle preostale diplomate, navodeći kao razlog pogoršanje bezbednosti.\nAmerički Državni sekretarijat saopštio je danas da su sve aktivnosti ambasade obustavljene i da su ambasador Robert Ford i druge diplomate napustili Siriju. Sjedinjene Države su upozorile prošlog meseca da će zatvoriti svoje poslanstvo u Damasku ako Sirijska vlada ne posveti pažnju rešavanju bezbednosne situacije, ističući bezbednost svog osoblja i nedavne eksplozije automobila-bombi.\nTa odluka, doneta u jeku novih napada u sirijskim gradovima, još više će izolovati vladu prdsednika Bašara al-Asada.\nSirijski aktivisti za ljudska prava izvestili su danas da su najmanje 24 osobe ubijene i mnogo više ranjeno u najnovijem bombardovanju grada Homsa od strane sirijskih snaga.\nArapske satelitske televizijske stanice prenose današnje snimke iz Homsa na kojima se vidi dim koji se diže iz oštećenih zgrada. Napadnuto je nekoliko delova grada, a eksplodirao je i jedan naftovod.\nSirijska državna televizija kaže da iza tih napada stoje, kako ih naziva, „terorističke bande“.\nNema nezavisnih potvrda o pomenutim žrtvama jer Sirija ograničava nezavisno izveštavanje iz zemlje.\nDo najnovijeg nasilja došlo je nekoliko dana pošto su aktivisti izvestili o, kako su ga nazvali, masakru u Homsu, u noći između petka i subote, kada su vladine snage izvršile artiljerijski napad na grad u kome je po izjavama aktivista poginulo najmanje 200 ljudi. Kako izgleda to je bio jedan od najsmrtonosnijih incidenata u 11-mesečnom ustanku protiv sirijskog predsednika Bašara al-Asada.\nU međuvremenu, Kina je ponovo branila svoj veto na rezoluciju Saveta bezbednosti Ujedinjenih nacija kojom bi se odobrio plan Arapske lige za povlačenje predsednika Asada sa vlasti. Predstavnik kineskog ministarstva inostranih poslova Liu Veimin takođe je odbacio kritike da je Kina u ovom konfliktu stala uz režim predsednika Asada.\nKina i Rusija su u subotu stavile veto na pomenutu rezoluciju, što je izazvalo kritike zapadnih zemalja.


Grebenčani organizuju “Fašanke” – Kalušari najavljuju proleće - eVršac\nDecenijama unazad u vreme takozvanih „belih poklada“ Grebenčani spremaju fašanke, po ugledu na karnevale koji su organizovani u Beloj Crkvi od 1828. godine, a naročito od 1911. godine pa do Drugog svetskog rata.\nNakon prošlogodišnje pauze zbog epidemije korona virusa, ove godine „Fašanke“ će se održati u ponedeljak 7.marta.\nManifestacija počinje u 14 časova, okupljanjem ispred OŠ „OŠ Mihail Sadoveanu“, a nakon toga defile eksponata kroz centar sela u 15 časova.\nU sve to upleteni su i prastari paganski običaji vezani za kraj zime i dolazak proleća.\nКalušari su ono što ovaj maskenbal razlikuje od ostalih u okolini Bele Crkve, Dečaci i neoženjeni mladići pre podneva obilaze svaku kuću u selu. Obučeni u tradicionalnu rumunsku nošnju, uz zvuk melodične kalušarske pesme, oni igraju tradicionalnu igru, kojom se tera zima i zle sile.\nRed je da domaćini posluže kalušare nečim slatkim, ili pićem, a darovanje kokošijeg jajeta, kao simbola napretka i plodnosti, obavezno je.\nTokom vremena karnevalska povorka maskiranih dobila je novu formu, ustalio se model izrade alegorijskih kolica, po kome svaki eksponat ima neku poruku i prikazuje aktuelne teme i priče iz prošlošću. U pripremi i izradi eksponata učestvuje OŠ „Mihail Sadoveanu“, a pre svih deca, učitelji i nastavnici škole, roditelji i meštani.\nOgranizator ove tradicionalne manifestacije je Savet mesne zajednice Grebenac pod pokroviteljstvom lokalne samouprave opštine Bela Crkva.


Kvalitet institucija nas ne preporučuje opreznim investitorima – Zrenjanin\nKvalitet institucija nas ne preporučuje opreznim investitorima\nSnažne i kvalitetne institucije su osnovni pokretač produktivnosti i dugoročnog rasta jedne privrede. One oblikuju načine na koje tržišni akteri organizuju aktivnosti i transakcije sa drugima i otuda predstavljaju kičmu ekonomske aktivnosti i stabilnosti jednog društva.\nPrvi od 12 stubova Indeksa globalne konkurentnosti (IGK) se upravo odnosi na kvalitet institucija, čime i Svetski ekonomski forum potvrđuje njihov značaj za konkurentnost države. Ukoliko strepe da će im trebati mnogo vremena i novca na zaštitu svoje imovine, na praćenje i kontrolu ispunjavanja ugovornih obaveza, investitori sigurno neće ulagati u takvo okruženje. Investicije zavise od nivoa poverenja u jednom društvu – da li su javne institucije u stanju da obezbede osnovni nivo zaštite i sprovođenja imovinskih prava i da li ih karakteriše transparentnost, efikasnost i ambijent u kojem kontrola institucija nije koncentrisana u rukama uskog kruga nosilaca vlasti.\nKvalitet institucija se, prema metodologiji Svetskog ekonomskog foruma, meri na osnovu sedam podstubova, odnosno 20 indikatora: 1. Bezbednost (troškovi poslovanja i organizovani kriminal; stopa ubistava; teroristički događaji/akti; pouzdanost policijske usluge), 2. Socijalni kapital, 3. Kontrola i ravnoteža (transparentnost budžeta; nezavisnost sudstva; efikasnost pravnog okvira; sloboda štampe/medija), 4. Performanse javnog sektora (opterećenost vladinom regulacijom; efikasnost u rešavanju sporova; stepen digitalizacije; buduća orijentacija Vlade), 5. Transparentnost (stepen/nivo korupcije), 6. Imovinska prava (zaštita intelektualne svojine; kvalitet podataka o zemljištu) i 7. Korporativno upravljanje (snaga revizorskih i računovodstvenih standarda; regulisanje sukoba interesa; akcionarsko upravljanje).\nPrema ukupnoj konkurentnosti (vrednost IGK), Srbija se nalazi na 65. mestu, dok se prema kvalitetu institucija nalazi na 76. mestu od 140 rangiranih država. Bolje rangirane prema kvalitetu institucija u 2018. godinu su Albanija (68. mesto), Bugarska (70. mesto), Hrvatska (74. mesto), Crna Gora (63. mesto), Mađarska (66. mesto), Rumunija (46. mesto), Slovenija (35. mesto). Iz regiona, od naše zemlje lošije rang mesto imaju jedino Makedonija (85. mesto) i BiH (111. mesto).\nRazlog za ovako lošu poziciju Srbije na području kvaliteta institucija treba potražiti unutar pojedinačnih indikatora prvog stuba IGK. Tako, naša zemlja je veoma loše ocenjena kada su u pitanju stepen organizovanog kriminala (104. mesto), nezavisnost pravosuđa (107. mesto), teret regulacije Vlade (113. mesto), efikasnost u rešavanju sporova (108. mesto), zaštita imovinskih prava (115. mesto), zaštita intelektualne svojine (100. mesto), regulisanje sukoba interesa (95. mesto) itd. Bez suštinskog napretka na navedenim područjima biće veoma teško da se ostvari održiv ekonomski rast.\n← PRIKAZ: PREMIJERA NA DRAMSKOJ SCENI ZRENjANINSKOG NARODNOG POZORIŠTA\nNIKO NE ZNA KOLIKO JE ŽITA POSEJANO U SREDNJEM BANATU DO KRAJA OKTOBRA →


Sastanak sa predstavnicima lokalne samouprave i štabova za vanredne situacije - Blace Info Press\nAutor: Gorica Šegović · Objavljeno: 11. februara 2021. · Updated 11. februara 2021.\nDržavni sekretar Ministarstva unutrašnjih poslova Bojan Jocić održao je danas u Prokuplju sastanak sa komandantom i načelnicima štabova za vanredne situacije Topličkog upravnog okruga, na kojem su razmatrane mere koje treba preduzeti u narednom periodu kako bi se smanjili rizici i šteta od eventualnih poplava i drugih vanrednih situacija.\nJocić je istakao da je sastanak organizovan na inicijativu ministra Aleksandra Vulina i da su predstavnici njegovog Kabineta i Sektora za vanredne situacije danas u Prokuplju, nakon obilaska Vranja i drugih gradova širom Srbije.\n-Ministarstvo unutrašnjih poslova krenulo je u jednu sveobuhvatnu borbu za bezbednost građana, koja će se odraziti kroz sve aspekte života u Srbiji. Ovih dana smo svedoci da je Ministarstvo unutrašnjih poslova nanelo jak udarac organizovanom kriminalu, ali osim toga krenulo se i sa pojačanim aktivnostima u cilju potpune bezbednosti naših građana kroz preventivni rad Sektora za vanredne situacije, izjavio je državni sekretar Ministarstva unutrašnjih poslova, Bojan Jocić.Kako ističe Jocić, po nalogu komandanta Štaba za vanredne situacije, Aleksandra Vulina, predstavnici Sektora za vanredne situacije ovih dana obilaze sve okruge u Srbiji, kako bi se definisali svi ključni problemi. On dodaje da će se rešenja tražiti u lokalnim samoupravama, koje u svojoj nadležnosti treba da preduzmu mere i preventivno deluju u cilju sprečavanja posledica eventualnih nesreća, kao što su požari, poplave, velike vremenske nepogode i druge vanredne situacije, naglasio je Jocić.\nGradonačelnik Prokuplja Milan Aranđelović izrazio je zadovoljstvo što je Grad Prokuplje domaćin sastanka u organizaciji Ministarstva unutrašnjih poslova i Sektora za vanredne situacije, čija je tema bezbednost stanovništva, način i efiksnost delovanja u vanrednim situacijama.\n-Cilj nam je da preventivnim merama obezbedimo što bolje uslove za delovanje u vanrednim situacijama, kako bi se izbegle posledice i maksimalno zaštitilo stanovništvo i imovina građana. U Prokuplju je na snazi vanredna situacija, kako zbog aktuelne pandemije Kovid 19, tako i zbog poplava, koje nas godinama ne zaobilaze. Zato moramo da delujemo u saradnji sa drugim lokalnim samoupravama i uz koordinaciju i saradnju sa Sektorom za vanredne situacije i Ministarstvom unutrašnjih poslova, kazao je gradonačelnik Prokuplja Milan Aranđelović i istakao da je i cilj današnjeg sastanka sagledavanje potreba svih opština Topličkog okruga i Grada Prokuplja, kako bi se u narednom periodu što efikasnije radilo na terenu.\nNačelnik Štaba za vanredne situacije, Luka Čaušić je ovom prilikom dodao da je akcenat stavljen na identifikaciju kritičnih tačaka i na pronalaženju adekvatnih rešenja. Po njegovim rečima, negde je samo potreban agilniji rad komunalnih službi, negde su potrebna određena manja ulaganja, dok su negde potrebna kapitalna ulaganja za koja je neophodna pomoć države.\n-U tom smislu mi ćemo nakon ovih sastanaka pristupiti izradi akcionog plana, jer da sprečimo požare i poplave ne možemo, ali možemo da doprinesemo da naši građani budu mirni sledeće godine, kada dođe do takvih situacija, kazao je Čaušić.\nSledeća vest Opštinsko veće donelo Odluku o dodeli novčane pomoći za 61 studenata sa teritorije Opštine Blace\nPredhodna vest Podsticaji samo za registrovana poljoprivredna gazdinstva


Fond Pioneers Ventures stiže u Beograd\nPioneers Ventures u Beogradu sredinom aprila – do €125.000 početne investicije\nMarko Mudrinić 12. 4. 2016.\nMenadžer za investicije Pioneers Ventures fonda, Filip Štangl, posetiće beogradski ICT Hub gde će 20. i 21. aprila održati okupljanje, ali i seriju 1-na-1 sastanaka sa osnivačima domaćih startapa. Pioneers Ventures nudi početnu investiciju do 125.000 evra uz treninge, edukaciju, umrežavanje sa korporacijama i stručnjacima, ali i druge vrste nefinansijske pomoći.\nTokom svog boravka, Filip će u sredu 20. aprila od 18:30 časova govoriti na temu “Finansiranje startapa: iz perspektive startapa”, kada će i pojasniti šta treba i ne treba da se radi tokom procesa podizanja investicije. Štangl je bio suosnivač tehnološke kompanije KochAbo GmbH u Austriji i Švajcarskoj, a danas se bavi investiranjem u digitalne startape širom Evrope.\nNaredni dan, četvrtak 21. april, rezervisan je za seriju 1-na-1 sastanaka koji počinju od 11 časova izjutra, a kada će odabrani startapi imati priliku da se sastanu sa Filipom i pitchuju svoju ideju radi potencijalnog investiranja. Pioneers Ventures danas investira u early stage startape na području Evrope, te nude do 125.000 evra uz treninge, networking, saradnju sa stručnjacima iz različitih industrija i drugim uspešnim preduzetnicima.\nPožurite – prijave otvorene\nSvoje prisustvo na ICT Hub okupljanju možete potvrditi putem zvanične Meetup stranice, dok su prijave za 1-na-1 sastanke dostupne putem Google forme, pri čemu rok za prijave ističe 15. aprila. Odabrani startapi biće pozvani na razgovor sa Štanglom u dogovorenom terminu, poručuju iz organizacije.


Smena vlasti u Žitištu\nKDF 04 decembar 2014\nPredsednik SO Žitište Dragan Milenković iz DS izjavio je da je u tom mestu u toku pokušaj "nelegitimne i nezakonite" smene vlasti.\nKako prenosi B92 Milenković je rekao da je za sredu u 17 sati zakazao sednicu Skupštine opštine, ali da je mogao samo da konstatuje da nije bilo kvoruma, jer je u sali bilo 15 od ukupno 31 odbornika.\n"Konstatovao sam da nema kvoruma, zaključio sednicu i zakazao je za petak u 10 sati. Odbornici koji su ostali u sali, njih 14, su nastavili da rade mimo zakona. Verovatno će doneti neke nezakonite i nelegitimne odluke", rekao je Milenković.\nNa vlasti u Žitištu, pored DS-a, su i odbornici Srpske napredne stranke (SNS), Saveza vojvođanskih Mađara, Lige socijaldemokrata Vojvodine, Partije ujedinjenih penzionera Srbije, Srpskog pokreta obnove i grupe građana.\nVlast pokušavaju da smene odbornici SNS, Socijalističke partije Srbije i druge grupe građana.\nUredniku žitištanskog Info centra i većniku zaduženom za informisanje u toj opštini Bojanu Marčeti večeras je slomljena kamera. On je za agenciju Beta rekao da se to desilo dok je pokušavao da snimi sednicu skupštine, koja je zbog nedostatka kvoruma odložena za petak.\nMarčeta je kazao da je o svemu obavestio predsednika skupštine i predsednika opštine, kao i policiju.\n"Dok sam snimao prišao mi je član Socijalističke partije Srbije, koji je na toj sednici trebalo da postane odbornik i rekao mi da prestanem da snimam, da bi mi ubrzo nakon toga i polomio kameru. Sve imam snimljeno i materijal sam dostavio policiji", rekao je Marčeta.\nOvo je treće odlaganje sednice skupštine u Žitištu, a novo zasedanje zakazano je za petak. Prva sednica trebalo je da bude održana juče, ali je zbog nedostatka kvoruma odložena za jutros.\nOdržane sednice SO Bečej: Knezi dao ostavku, novi predsednik Skupštine opštine Tomašević\nPredstoji rekonstrukcija lokalne vlasti - Smena Petera Knezija?\nPočela rekonstrukcija bečejske vlasti: Svrgavanje predsednika lokalnog parlamenta?\nOŠ „Zdravko Gložanski“: Najavljen prelazak đaka u druge škole\nViše iz ove kategorije « Dom Zdravlja Vrbas: Protest zbog napada na lekara\tPokrajinske institucije nisu uključene u privatizaciju preduzeća iz Vojvodine »\nNapisao Bečejski mozaik\tKreirano 2019-11-28 10:56:22


Udruženje Dravet sidrom Srbija je osnovano 26.09.2016.\nSediste i adresa; Tome Roksandića 8 ,Sombor\nMatični broj: 28211716\nŽiro račun: 285-2345090000020-14 Sberbank\nUdruženje Dravet sindrom Srbija je osnovano 2016.god. sa ciljem stvaranja uslova za što kvalitetniji život osoba koje boluju od Dravet sindroma kao i njihovih porodica.\nJedan od glavnih zadataka udruženja Dravet sindrom Srbija je podizanje svesti opšte i stručne javnosti o Dravet sindromu i ostalim rezistentnim epileptičkim sindromima u Srbiji, te podsticanje trajne medicinske edukacije. Cilj edukacije je usvajanje novih znanja i veština i na taj način poboljšanje kvaliteta zdravstvene zaštite, socijalnih usluga, vaspitno--obrazovne integracije i socijalizacije obolelih.\nPunopravni član Dravet sindrom evropske federacije (DSEF) postajemo 12.septembra 2018 godine. Dravet sindrom evropska federacija je 21. Februara 2017. godine primila nagradu za najbolju organizaciju pacijenata obolelilh od retkih bolesti za 2016. godinu u Evropi.\nDSEF deluju u domenu podizanja svesti, podrške, edukacije, pomoći pri istraživanjima Dravet sindroma. Uz njihovu pomoć i mi smo uključeni u različite projekte i edukacije, što doprinosi povećanju svesti javnosti o ovoj teškoj i retkoj bolesti i pruža neophodnu podršku obolelima i njihovim porodicama.\nUdruženje Dravet sindrom Srbija je neprofitna organizacija,a svi koji učestvuju u radu Udruženja su volonteri.Pomozite, koliko ste u mogućnosti, svojim novčanim prilozima kako bismo uspešno nastavili sprovođenje daljih aktivnosti.U našem Udruženju su deca starosti od 2 do 13 godina.Hvala na podršci!\nUdruženje Dravet sindrom Srbija je član Nacionalne organizacije za retke bolesti.


Ambasade Republike Srbije - Mapa - KoZnaZna sajt\nU okviru MSP-a svake države postoji služba koja se bavi konzularnim poslovima. Diplomatsko-konzularna predstavništva Srbije (DKP) u inostranstvu postoje kao ambasade i konzulati.\nAmbasade su zadužene za političko, ekonomsko i kulturno predstavljanje zemlje.\nKonzulati (bilo samostalno ili u okviru ambasada) se prvenstveno bave poslovima od bližeg interesa za građane – takozvanim konzularnim poslovima. U obavljanju poslova iz svog delokruga, konzularno predstavništvo postupa u skladu sa Ustavom, zakonima i opšteprihvaćenim pravilima međunarodnog prava.\nU kojim sve državama postoje diplomatsko-konzularna predstavništva Republike Srbije, gde se ona tačno nalaze, kontakt telefone, sajtove i e-mail adrese možete pogledati na sledećem linku:\nAmbasade stranih država u Srbiji možete pogledati na ovoj stranici.\nSpisak Konzulata stranih država u Srbiji možete pogledati na ovoj stranici.\nSavetujemo vam da ovu stranicu stavite u Bookmarks vašeg pregledača (Google Chrome, Mozilla…) kako bi vam uvek bila na „dohvat ruke“. Možda će vam nekada zatrebati kada otputujete, ili nekom vašem rođaku, prijatelju, poslovnom partneru…\nAžuriranje Ambasada, pojedinačno svake stranice (2017. godine) je urađeno uz pomoć sajta Ministarstva inostranih poslova Republike Srbije i možete pogledati iste na stranama našeg sajta na ENGLESKOM jeziku.\nPodelite ovu informaciju (stranicu) sa svima vama dragim pomoću Facebook-a, Twittera, Pinterest-a, StumbleUpon-a….Šerujte, Lajkujte na ovoj stranici…\nZnačiće mnogo nekome.\nPostoje i Države pokrivene na nerezidencijalnoj osnovi (u državama ne postoji DKP Srbije, ali te države pokrivaju DKP iz drugih država).\nUkoliko vas zanima možete pogledati i gde Republika Srbija ima svoje diplomatske misije, kao što su Misija u Briselu, NATO, OSCE….na ovoj stranici.\nadrese ambasada, ambasade, dkp, konzulati


Svet se pitao da li će Nejmar možda napustiti PSŽ ovog leta, a Brazilac je otklonio svaku sumnju.\n"Produžetak ugovora sa Pari Sen Žermenom uopšte nije tema, ovde se osećam sjajno, kao kod kuće", rekao je on.\n"Srećniji sam nego što sam bio, verujem da ću još dugo ostati u Parizu", izjavio je Nejmar za brazilski TNT Sport, nakon plasmana u polufinale Lige šampiona.\nOn je u „bezbolnom” porazu od Bajerna digrao sjajan meč, čak tri puta pogađao okvir gola i biće jedan od najvećih aduta Parižana u borbi za trofej Lige šampiona.\nNejmar je u PSŽ stigao iz Barselone pre četiri godine u astronomskom transferu vrednom 222 miliona evra i sadašnji ugovor mu ističe sledećeg leta.


AMSS: Očekuju se gužve na putevima - Društvo - Dnevni list Danas\nPočetna » Društvo » AMSS: Očekuju se gužve na putevima\nAMSS: Očekuju se gužve na putevima\nSaobraćaj u Srbiji danas će biti pojačan na autoputevima i glavnim putnim pravcima, a dodatno veći broj vozila očekuje se posle podne na putevima koji vode sa jezera, reka, izletišta, banja ili vikend naselja, saopštio je Auto-moto savez Srbije (AMSS).\n0Piše: Beta 11. avgusta 2019. 08.51\nZbog veoma toplog vremena preporučuju se češće i duže pauze od vožnje, a posebno u najtoplijem delu dana.\nNa naplatnim rampama nema zadržavanja, ali se čeka na putničkim terminalima na graničnim prelazima.\nNa prelazu Horgoš na ulazu i izlazu se čeka po deset minuta, na prelazu Kelebija na izlazu se čeka 50 minuta, a na prelazu Bački Breg na izlazu se čeka 120 minuta. Na Gostunu na ulazu se čeka 30 minuta, a na izlazu 80 minuta,\nZadržavanja na teretnim terminalima graničnih prelaza nema.\nAMSS, guzve, puteviBeograd\nAMSS: Nema gužve na putevima Srbije, večeras moguće čekanje na naplatnim stanicama\nAMSS: Moguće veće gužve pre početka policijskog časa koji će trajati ceo vikend


Veliki bankarski gubici\nZbog nenaplativih kredita najveća američka banka izgubila gotovo 6 milijardi dolara\nNajveća američka banka "Džej Pi Morgan Čejs" saopštila je da je izgubila 5 milijardi i 800 miliona dolara zbog loših poteza na berzi ove godine, što je gotovo tri puta više nego što se ranije mislilo.\nTa investiciona banka je pre dva meseca procenjivala da gubici koje je napravila njihova berzanska kancelarija u Londonu iznose oko dve milijarde dolara. Međutim, u danas objavljenom izveštaju o prihodima banka navodi da je u periodu od aprila do juna izgubila 4 milijarde i 400 miliona dolara, dok je ranije ove godine i početkom jula izgubila još milijardu i 400 miliona dolara.\nIzvršni direktor banke Džejmi Dajmon izjavio je da je banka poslednjih meseci "značajno umanjila" rizike poslovanjai da veruje da je veći deo problema prevaziđen.\nUprkos gubicima u trgovanju na berzi, banka je prijavila profit u iznosu od pet milijardi dolara u drugom kvartalu ove godine, ali je njena ukupna vrednost u poslednja dva meseca smanjena za 15 odsto.


- Želim sa građanima da podelim važnu informaciju. Mi smo upravo prešli tri miliona datih doza vakcina, preko milion i 800 hiljada onih koji su primili prvu dozu, preko milion i 200 hiljada revakcinisanih. Mislim da je za nas važno da ćemo za nekih petnaestak dana imati milion i 800 hiljada revakcinisanih ljudi, to je značajan rezučtat. Verujem da ćemo moći da ubrzamo proces - rekao je predsednik i dodao:\n- Važno je da smo danas bili u Torlaku svi zajedno, i želim da znate da smo mnogo novca uložili u Torlak, kupili mnogo novih mašina. Srećan sam što smo uspeli da spasemo Torlak - rekao je Vučić.\nNa početku obilaska Vučić je pogledao plan Instituta "Torlak". Predsedniku je saopšteno da ovde trenutno radi 223 ljudi, a on je rekao da nije problem da se zaposli veći broj ljudi jer je to veoma važno za našu zemlju.\n15.04.2021. - Uručenje vakcina za Republiku Srpsku\nPrve doze ruske vakcine sa Instituta "Torlak" izlaze između 5. i 10 juna, najavio je Vučić.\nDonacija Republici Srpskoj\nPredsednik je ovom prilikom uručio i donaciju vakcina AstraZeneka za Republiku Srpsku, koje je preuzeo predsedsedavajući Predsedništva Bosne i Hercegovine Milorad Dodik.\n- Moja zahvalnost za podršku i pomoć. Srbija je uvek i bez oklevanja pomagala. Ovo nam znači jer smo mi zbog odnosa u BiH pokazali potpuni neuspeh kada je u pitanju nabavka vakcina. Ovo je značajna pomoć koju dobijamo od Srbije. Drago mi je što Vlada Srbije i predsednik Vučić ulažu pažnju kada je u pitanju Torlak. Verujem da će proizvodnja vakcina bitno i dugoročno rešiti probleme u regionu kada su u pitanju vakcine - rekao je Dodik.\nNa institutu "Torlak" pokrenuta je proizvodnja vakcine protiv virusa korona "Sputnjik V" i u budućnosti će moći da se izvozi u države regiona, saopštio je juče Ruski fond za direktne investicije (RFPI).


Pretežno suvi kolovozi, magla uz riječne tokove @ Cafe.ba\nUkleto selo: Umiru samo oni muškarci s imenom Ako hoćete da dijete dobro uči, morate se Donji veš koji povećava ženski spolni organ postaje Pismo roditeljima koje će vas sigurno natjerati da Pretežno suvi kolovozi, magla uz riječne tokove Bosna i Hercegovina\nIzvor: Nezavisne novine 26.11.2016 u 09:27 h\nBANJALUKA - U Republici Srpskoj i Federaciji BiH /FBiH/ vozila jutros saobraćaju po pretežno suvim i mjestimično vlažnim kolovozima, dok na planinskim prevojima i duž riječnih tokova jutarnja magla smanjuje vidljivost, saopšteno je iz Auto-moto saveza Republike Srpske. Zajednička sjednica Vlada Srpske i FBiH 9. marta u BanjaluciNe zna se koliko djece ne ide u školuObustavljen saobraćaj iz svih pravaca: Voda poplavila autoput kod Kaknja!\nRadi izvođenja minerskih radova na magistralnom putu Banjaluka-Crna Rijeka, od 14.00 do 14.30 časova doći će do privremene obustave saobraćaja. Sa ciljem bezbjednog saobraćanja na auto-putu "9. januar", uspostavljen je poseban režim saobraćanja kod petlji "Prnjavor" i "Johovac", kao i na regionalnom putu R-474 i magistralnom M-17.\nZbog izgradnje mosta preko rijeke Ukrine u Dragalovcima, dionica regionalnog puta Gornja Vijaka 2-Razboj, saobraćaj je potpuno obustavljen za sva vozila.\nPlanirano je da radovi traju do 31. decembra. Na regionalnom putu Karanovac-Kneževo, u mjestu LJubačevo, vozila zbog aktiviranog klizišta saobraćaju naizmjenično jednom trakom.\nU toku su radovi na projektu "Rekonstrukcija gradskog vodovodnog sistema Kozarska Dubica-faza Dva" na magistralnom putu M-14, dionica Kostajnica-Kozarska Dubica 1. Predviđeno je da radovi traju do 30. novembra.\nZbog deminiranja terena na magistralnom putu M-18, dionica Tuzla-Ugljevik /Banj Brdo/ dolaziće do povremene obustave saobraćaja od 8.00 do 16.00 časova. Na regionalnom putu Kotor Varoš-Mitrovići, zbog rekonstrukcije i sanacije gradske vodovodne mreže, izmijenjen je režim saobraćanja vozila, a radovi će trajati do 31. decembra.\nNa magistralnom putu M-18, dionica Brod na Drini-granica BiH/CG /Šćepan Polje/, saobraćanje je zabranjeno za sva vozila teža od 16 tona. U FBiH jutros se saobraća po vlažnom, odnosno mokrom kolovozu. Povećana je opasnost od odrona na dionicama koje vode kroz usjeke, a magla smanjuje vidljivost u kotlinama i uz riječne tokove.\nPosebnu pažnju vozači bi trebalo da obrate na dionicu auto-puta A-1, Sarajevo-Zenica, kao i dionice magistralnih puteva M-17, Zenica-Doboj, M-17, Konjic-Jablanica, M-20, Goražde-Foča, M-16 Bugojno-Jajce-Banja Luka i M-5, Travnik-Donji Vakuf.\nNa graničnim prelazima Brod-Slavonski Brod i Orašje-Županja radovi na teritoriji Hrvatske i dalje traju, dok na ostalim graničnim prelazima nema dužih zadržavanja. Pratite Cafe.ba putem aplikacija za Android i iPhone i društvenih mreža Facebook i Twitter.


Motiv više za "večite" - Selektor dolazi u Humsku - Sportske.net\nMotiv više za "večite" - Selektor dolazi u Humsku\nSelektor fudbalske reprezentacije Srbije Radovan Ćurčić u subotu će prisustvovati 150. "večitom derbiju" kako bi na delu video kandidate za nacionalni tim.\nStolica objavio spisak za mečeve sa BugarimaTole: "Pa, možda je došlo vreme i da izgubim na izborima"Održana komemoracija Slobodanu SantračuŠtoper Sao Paula debituje za "Orliće" protiv ŠpanijeNikolić poslao telegram saučešća porodici Santrač\nReprezentaciju Srbije krajem marta očekuju dve kontrolne utakmice u Poznanju i Talinu, zbog čega selektor Radovan Ćurčić i njegovi saradnici uveliko prate formu svih kandidata za nacionalni tim.\nKormilar nacionalnog tima u tu svrhu će ispratiti predstojeći revanš meč šesnaestine finala Lige Evrope između Olimpijakosa i Anderlehta kako bi na delu video Luku Milivojevića i Filipa Đuričića.\nDva dana kasnije selektor Radovan Ćurčić zauzeće mesto u loži stadiona Partizana kako bi uživo ispratio 150. "večiti derbi" koji je zakazan za subotu od 17 časova.\nPretpostavlja se da će u fokusu selektora Ćurčića biti Aleksandar Katai koji je jesenas debitovao za nacionalni tim, a to će ujedno biti prilika za dokazivanje i za sve ostale igrače srpske nacionalnosti.\nPomoćnik selektora "A" reprezentacije Nenad Cvetković takođe će imati obaveze ovog vikenda pošto će u nedelju posmatrati duel Anderlehta i Standarda, belgijskih timova za koje nastupaju Filip Đuričić i Miloš Kosanović.\nPoslednje dve provere pred početak kvalifikacija za Svetsko prvenstvo u Rusiji reprezentacija Srbije će imati 23. marta (Poljska) i 29. marta (Estonija).


Novalić, Solak i Hodžić imaju status osumnjičenih, poznato koja im se djela stavljaju na teret | BL Portal\nPremijer Federacije BiH Fadil Novalić, suspendovani direktor Federalne uprave civilne zaštite Fahrudin Solak i vlasnik firme “Srebrena malina” Fikret Hadžić nisu samo zadržani u prostorijama SIPA-e kako je to ranije potvrđeno, nego su uhapšeni i imaju status osumnjičenih, saznaje Klix.ba.\nOni će tokom dana biti predati u nadležnost Tužilaštva BiH koje će odlučiti o daljnjim mjerama.\nNovalić, Solak i Hodžić osumnjičeni su za krivična djela udruživanje radi činjenja krivičnog djela, pranje novca, krivotvorenje službene dokumentacije, zloupotrebu položaja i primanje dara i drugih oblika koristi, što je Klix.ba ranije ekskluzivno objavio.\nOsumnjičeni su juče stigli u prostorije SIPA-e gdje su zdržani nakon višesatnog ispitivanja.\nPodsjećamo, zbog Novalićevog hapšenja odgođena je sjednica Vlade FBiH koja je danas trebala biti održana u Sarajevu, a problem je bio u tome što Jelka Milićević nije htjela predsjedavati sjednicom na osnovu usmene punomoći koju je Novalić dao preko svoje advokatice Vasvije Vidović.\nRaspisan javni oglas za eksproprijaciju zemljišta u naselju Česma\nDržavljani BiH od 1. juna mogu u Crnu Goru\nDodik: Republici Srpskoj su potrebne izmjene Ustava\nKompletan kabinet premijera FBiH mora u samoizolaciju\nSocijalistička partija pozdravila odluku CIK-a\nKako će izgledati nova školska godina u Republici Srpskoj\nCIK BiH: Јoš nisu obezbijeđena sredstva za lokalne izbore\nЈoš jedna uspješna evakuacija Helikopterskog servisa Srpske, dvije bebe prevezene u Beograd


Art magazin - Izložba članova ULUPUDS-a regiona Niš\nU vreme kada je Udruženje formirano grad Niš je bio jak industrijski i privredni centar što je pogodovalo prvenstveno razvoju industrijskog, grafičkog dizajna, dizajna tekstila i drugih grana primenjene umetnosti. Postojao je ceo tim industrijskih dizajnera Elektronske industrije, dizajnera tekstila Niteksa, Omladinke, Đuka Dinić... Za primenjene umetnike u to vreme otvaralo se obilje mogućnosti kreativnog delovanja. Mnogi umetnici iz Niša su iz godine u godinu dobijali prestižne nagrade za svoj rad ne samo na regionalnom nego i međunarodnom nivou.\nZbog drastično izmenjenih okolnosti, danas se sve veći broj umetnika članova ULUPUDS-a ne bavi primenjenom umetnošću, već se opredeljuje za slikarsku ili vajarsku sekciju. Pa ipak, posle otvaranja Fakulteta umetnosti i odseka za primenjenu umetnost (2002), a potom i privatnog Fakulteta umetnosti Novi Pazar (odeljenje u Nišu) pokazala se velika zainteresovanost talentovanih mladih umetnika za različite grane primenjene umetnosti.\nStoga je organizator zajedno sa rukovodstvom niškog ULUPUDS-a odlučio da ovaj put pruži priliku i mladim umetnicima koji samo što su završili Fakultete umetnosti ili su apsolventi pomenutih fakulteta. Na ovogodišnjoj izložbi je prisutno ukupno šezdeset umetnika sa preko stotinu radova od kojih su najbrojniji radovi mladih autora u oblasti grafičkog dizajna, modne kreacije i dizajna tekstila.\nGalerija savremene likovne umetnosti u Nišu se već godinama unazad trudi da održi ovo tradicionalno okupljanje primenjenih umetnika grada Niša i okoline u nameri da pokaže koliko talentovanih primenjenih umetnika živi i radi na ovom području sa željom da primenjena umetnost zauzme značajno mesto u likovnom životu grada Niša.


U saobraćajnoj nesreći koja se dogodila na tranzitu u Sarajevu, danas u poslepodnevnim satima povređene su tri osobe, potvrđeno je iz Operativnog centra MUP KS.\nIz policije navode kako su dojavu o nesreći zaprimili u 16.50, prenosi Srpskainfo.\n– U nesreći su učestvovala dva automobila, a tri osobe su prevezene u bolnicu gde im se ukazuje lekarska pomoć. Za sada nemamo više informacija o ovom događaju – kratko je rečeno iz MUP KS, piše Klix.\nIz policije su dodali i kako se saobraćaj u ovom delu grada zbog nesreće odvija sporije nego inače te da će se normalizovati nakon što uviđaj bude priveden kraju.


Si: Kina i Nemačka treba da istraže nove oblike saradnje\nTanjug 21. decembra 2021. 15:41\nPEKING – Predsednik Kine Si Đinping rekao je danas novom nemačkom kancelaru Olafu Šolcu da bi dve zemlje trebalo aktivno da istražuju nove oblasti saradnje, kao što su novi energetski resursi, zelena i digitalna ekonomija, javila je kineska državna televizija ČTV.\nTokom telefonskog razgovora dvojice lidera, Si je ukazao da bi druga i četvrta svetska ekonomija trebalo da shvate i iskoriste potencijal rasta uslužnog sektora, prenosi Rojters.\nKina je najveći trgovinski partner Nemačke i pojedinačno najvažnije tržište za nemačku automobilsku industriju.\nKineski predsednik je rekao da su nemačke kompanije dobrodošle da iskoriste mogućnosti koje donosi otvaranje Kine izrazivši nadu da će Nemačka zauzvrat obezbediti pošteno i fer poslovno okruženje i za kineske investitore.\nŠolc, koji je 8. decembra nasledio Angelu Merkel na položaju kancelara, rekao je da je Nemačka voljna da ojača praktičnu saradnju sa Kinom u domenu čiste energije, digitalne ekonomije i usluga i dodao da se takođe nada da će sporazum o investicijama između EU i Kine stupiti na snagu u što kraćem roku.\nEvropski parlament je u maju zaustavio ratifikaciju ovog sporazuma koji je nakon sedam godina pregovora postignut u decembru 2020. godine sve dok Peking ne ukine sankcije uvedene političarima iz EU.


Gradi se još jedna hala italijanske fabrike u Jagodini\nIzvor\tTanjug\toktobar 28, 2016\nJAGODINA - Kompanija "Aunde Italia Grup", koja u Jagodini od kraja marta 2014. godine ima fabriku za proizvodnju automobilskih sedišta i enterijera i zapošljava 250 radnika, počeće danas izgradnju još jedne hale.\nPredsednik skupštine grada Jagodine Dragan Marković - Palma rekao je ranije Tanjugu da će nova hala biti završena u aprilu iduće godine u kojoj će posao naći novih 400 radnika.\nNova hala predstavljaće proširenje Fabrike "Aunde", i nalaziće se u Industrijskoj zoni, oko 500 metara od autoputa i železničke pruge na "Koridoru 10", objasnio je Marković.\nPrema njegovim rečima, "Aunde" je ugovorila posao sa "Mercedesom" iz Nemačke i napravljen je dogovor da prošire kapacitet, i naprave novu halu, Ministarstvo privrede za novu fabriku "Aunde" odobrilo je subvenciju od 3.461 evra "posticaja po zaposlenom".\nMarković je dodao da će u januaru u ovoj Industrijskoj zani, početi izgradnja i fabrike jedne nemačke kompanije, koja je sadašnji dobavljač reprodukcijskih materijala fabrike "Confezione Andrea\nSerbia", za proizvodnju automobilskih cerada.\nTo je prva italijanska fabrika u Jagodini koja je sa radom počela u proleće 2013. godine i zapošljava oko 600 radnika.\nMarković je potsetio da je u Jagodinu "došlo deset stranih investitora, šest je otvorilo fabrike i zapošljava preko 1.000 radnika, a četiri se grade".\nZahvaljujući stranim fabrikama Jagodina je ove godine ostavrila suficit u spoljnotrgovinskoj razmeni sa svetom većim od 11 miliona dolara, dodao je Marković.\n« Danas prva sednica tela za suzbijanje sive ekonomije Vujović: Zabrana zapošljavanja verovatno na snazi do marta »


Tanjug 4. marta 2021. 11:01\nMADRID – Nekoliko naučnih timova širom sveta radi na razvoju vakcine protiv korona virusa koja bi se davala nazalno u vidu spreja.\nVećina vakcina koja je trenutno u upotrebi daje se inekcijom u ruku, međutim naučnici smatraju da bi za respiratorne viruse mnogo više smisla imalo da se imunitet izgradi u prvoj tački kontakta sa telom, do kojeg dolazi u sluznici nosa, usta i respiratornog trakta, piše španski El pais.\nNekoliko vakcina pritiv gripa primenjuje se na ovaj način, a veruje se i da je oralna polio vakcina koja je odobrena još 1961. godine pomogla u prevenciji bolesti, naročito kod dece.\nVirolog Rik de Svart sa Medicinskog centra Erazmus u Roterdamu rekao je da vakcine protiv korona virusa koje se trenutno koriste štite protiv teških oblika virusa kovid-19, ali da ne sprečavaju uvek transmisiju virusa.\n„Vakcine koje bi se davale preko nosa mogle bi bolje da štite, iako ostaje da se vidi da li će se pojaviti na tržištu pre kraja pandemije“, rekao je Svart.\nSvartov tim napravio je vakcinu koja se daje preko nosa i koja blokira ulazak virusa u ćelije, a sprej je ispitan na tvorovima, koji mogu da obole od korona virusa poput ljudi.\nŽivotinje su nakon davanja vakcine stavljene u kaveze na jedan dan sa životinjama koje su već zaražene kovidom, a rezultati su pokazali da se nijedna vakcinisana životinja nije zarazila.\n„Naš cilj je da razvijemo vakcinu protiv ovog virusa, ali prvo moramo da dokažemo da je vakcina bezbedna i efikasna po ljude. Ovaj lek deluje nisto i na mnoge druge respiratorne viruse, tako da bi mogao da se koristi kao brtzi odgovor i u drugoj pandemiji“, rekao je Svart.\nMikrobiolog sa Univerziteta u Kolumbiji En Moskona objašnjava da se sposobnost naučnika da razviju vakcin zasniva na višedecenijskim istraživanjima o tome kako se srodni virusi vezuju za ćelije i prodiru u njih.\nNekoliko kompanija razvija nazalne vakcine za kovid, a najmanje četiri su u prvoj fazi testiranja na ljudima.\nJoš u oktobru prošle godine američki naučnici su na miševima pokazali da je jedna doza nazalne vakcine sposobna da smanji Kovid isto kao dve doze konvencionalne vakcine i takođe izbegne infekcije skoro 100 odsto.\n„Do kraja pandemije moramo da budemo sposobni da zaustavimo transmisiju virusa i ova vrsta vakcine to može da postigne“, rekao je imunolog Majkl Dajmond sa vašingtonskog univerziteta Sent Luis koji predvodi klinički razvoj vakcine.\nOn je dodao i da bi ova vrsta vakcine mogla da bude efikasna naročito u prevenciji dece ili kao „pojačivač doze“.\nPredsednik španskog Društva za imunizaciju Markos Lopez kaže da nazalna vakcina podstiče proizvodnju antitela poznatih kao imunoglobulin i da bi mogle da zaustave infekciju pre nego što se ona spusti na pluća i druge organe.\nKako je rekao, verovatno neće biti vremena da se vakcina razvije za ovu pandemiju.\n„Ovaj virus će verovatno postati endemičan i moraćemo da se vakcinišemo svakih nekoliko godina. Ove vakcine bi mogle da budu korisne za doradu i poboljšanje već postojeće imunizacije. One će biti neophodne“, rekao je Lopez.


Održane 27. i 28. sednica Gradske izborne komisije - Beogradski Portal\nOdržane 27. i 28. sednica Gradske izborne komisije\nGradska izborna komisija odbila je večeras, na 27. sednici, 95 prigovora na glasanje na biračkim mestima na izborima za odbornike Skupštine Grada Beograda, održanim 3. aprila 2022. godine. Prigovore su podneli koalicija Duško Vujošević – Boris Tadić – Ajmo ljudi i koalicija „Ujedinjeni za pobedu Beograda”.\nNa sednici je takođe odbijen i 21 prigovor izjavljen protiv rešenja o ispravljanju zapisnika o radu biračkog odbora na biračkom mestu. Ove prigovore podnela je koalicija „Ujedinjeni za pobedu Beograda”.\nGradska izborna komisija večeras je održala i 28. sednicu na kojoj su doneta rešenja kojima se obustavlja postupak po prigovoru koalicije „Ujedinjeni za pobedu Beograda” na biračkom mestu broj 7 u gradskoj opštini Rakovica i biračkom mestu broj 57 u gradskoj opštini Zvezdara. Rešenja o obustavljanju postupka po prigovoru Gradska izborna komisija donela je jer je na 26. sednici već usvojen prigovor koalicije Vladeta Janković – „Ujedinjeni za pobedu Beograda” i poništeno glasanje na izborima za odbornike Skupštine Grada Beograda na biračkom mestu broj 7, kao i prigovor koalicije Duško Vujošević – Boris Tadić – Ajmo ljudi na biračkom mestu broj 57.


Zapadni Balkan u 2019. godini\nNa online portalu Centra evropskih političkih analiza CEPA analitičar JANUSZ BUGAJSKI 19. 12. 2019. opisao je dobre i loše moguće ishode uzavrelih tačaka na Zapadnom Balkanu pod originalnim naslovom: 2019 obećava da će biti ključna godina na Zapadnom Balkanu u kojoj će ključne odluke odrediti njegovu njegovu dugoročnu budućnost.\nOve odluke mogu dovesti do višeg nivoa stabilnosti, regionalne bezbednosti i međunarodnih integracija ili mogu izazvati nove sukobe. Bez obzira na ishod, postojeći status quo ne može se trajati u nedogled.\nU narednoj godini dva aktuelna među-državna spora mogla bi biti rešena dajući tako svoj doprinos regionalnoj koegzistenciji.\nPrvi, dijalog između Kosova i Srbije, može da ide u dva pravca: konstruktivnom ili destruktivnom.\nKonstruktivni dijalog koji bi doveo do konkretnih rezultata kulminirao bi priznavanjem kosovske nezavisnosti od strane Srbije. Ovo bi se moglo ubrzati promenom granica, ograničenom razmenom teritorija ili nekakvim drugim međudržavnim dogovorom. Sveobuhvatan sporazum ostavio obe zemlje slobodnim da idu za svojim EU aspiracijama i Kosovo bi moglo da se fokusira na intenzivno razvijanje svoje bezbednosne strukture i apliciranje za članstvo u NATO-u.\nDestruktivni scenario bi za ishod imao prekid dijaloga između Beograda i Prištine na neodređeno vreme. Frustracija javnosti će bivati većom koliko Kosovo bude dublje tonulo u međunarodni limbo, sa ekonomijom u stagnaciji i emigracijom najbolje obrazovanih radnika. To bi državu učinilo podložnijom populizmu i nacionalizmu, intenziviralo bi međuentičke sukobe i značajno bi povećalo tenzije sa susednim zemljama.\nRadikalizam u Prištini mogao bi biti potpirivan frustracijom javnosti zbog ekonomskih prilika i međunarodne blokade Kosova, uključujući tu i odlaganje liberalizacije viza sa EU, izopštenost iz Interpola i manjak progresa ka članstvu u Ujedinjenim Nacijama. Pored toga, proteklih nedelja vlada u Beogradu je intenzivirala svoju kampanju za povlačenje priznanja Kosova, u kojoj su se srpski zvaničnici fokusirali na desetak malih zemalja iz Afrike i Tihog okeana, za koju zvaničnici iz Prištine kažu da se svodi na podmićivanje.\nNeki političari sa Kosova se takođe suočavaju sa mogućim krivičnim gonjenjem, otkad je Specijalni sud za ratne zločine počeo da poziva svedoke da se pojave u Hagu.\nPriština strahuje da će cilj i posledica ovoga biti delegitimizacija Oslobodilačke vojske Kosova (OVK) i podupiranje srpskih tvrdnji protiv Kosova.\nIstovremeno izabrani predstavnici srpske manjine nastavljaju da bojkotuju kosovske institucije po instrukcijama iz Beograda, dok preovladava neizvesnost oko potencijalne promene granica i šta bi to moglo da znači za budućnost zemlje. Takav širok spektar pritisaka mogao bi da bude deo pregovaračke strategije Beograda pred predstojeće bilateralne razgovore ili deo strategije osmišljene da demonstrira da je Kosovo neuspela država.\nU takvom okruženju sve većeg nezadovoljstva, vlada u Prištini je zaključila da mora da zauzme jak stav na međunarodnoj pozornici. Tako je usvojen nov Zakon o formiranju Vojske Kosova, uprkos protivljenju Srbije i nekoliko zvaničnika iz EU i NATO.\nParlament je nedavno odobrio transformaciju Kosovskih bezbednosnih snaga, tokom naredne decenije, od tri hiljade ljudi u vojsku od 5000 vojnika sa 3000 rezervista.\nIskaz podrške američke administracije napretku Prištine ukazuje na to da bi, ako sprovede neophodne reforme, Kosovo bi moglo postati član NATO-a daleko pre Srbije.\nPrema Ustavu Kosova predstavnici srpske manjine moraju biti uključeni u proces donošenja zakona o formiranju stojeće vojske ali Kosovo ne može ostati blokirano zbog njihovog upornog bojkotovanja parlamenta.\nPriština je isto tako zauzela oštar stav nametanjem carina od 100% na uvoz robe iz Srbije i Bosne u znak odmazde za veliki disbalans u robno-novčanoj razmeni sa Beogradom i Sarajevom zbog blokiranja uvoza sa Kosova. Ovaj potez vlade joj je u javnosti značajno povećao popularnost jer je demonstrirao da više neće biti pasivna.\nRasprostranjen je resentiman da je EU naklonjenija Srbiji i da ignoriše diskriminaciju Kosova od strane Beograda koji destabilizuje region preko svojih bliskih veza sa Moskvom.\nBez slobodne trgovine, otvorenih tržišta, državne stabilnosti, članstva u međunarodnim organizacijama investitori će se ustručavati od dolaska na Kosovo i njegova ekonomija će usled toga nastaviti da malaksava.\nDrugi je oduženi regionalni spor između Makedonije i Grčke koji je nadomak rešenja.\nMakedonski parlament mora da kraja januara da ratifikuje ustavne promene kojima će promeniti svoje ime u Republika Severna Makedonija. Ovo bi joj otvorilo put ka članstvu u NATO-u i pomoglo u kretanju zemlje ka potencijalnom učlanjivanju u EU tokom naredne decenije.\nBez obzira na to, i dalje postoji mogućnost da se taj uspeh rasprši. Primera radi, vlada u Makedoniji možda neće obezbediti neophodnu dvotrećinsku većinu za ratifikaciju ustavnih promena ili bi grčka vlada mogla biti suočena sa novim otporima sporazumu sa Skopljem, usled poziva na prevremene izbore.\nU najgorem mogućem scenariju Makedonija odbija da promeni ime i vraća se u zamrznuti status u kojem joj se varata ka članstvo NATO-u i EU čvrsto zatvaraju. Onda bi sledio pad umerene socijaldemokratske vlade slabjenje ekonomskog rasta, bujanje nacionalizma, povećaće se međuetničke tenzije i eskaliraće građanski nemiri.\nUmesto da postane stub regionalne bezbednosti, Makedonija bi postala faktor nestabilnosti i sve četiri susedne zemlje bile bi uvučene u sukob.\nGodina 2019. je biće godina uspeha ili godina neuspeha – na liderima država leži breme preuzimanja hrabrih koraka i rad u ime dugoročnih interesa njihovih zemalja, a ne kratkoročnih ličnih koristi vezanih uz njihove političke funkcije.\n* Autor je viši saradnik NVO CEPA, Centra za evropske političke analize čije je sedište u Vašingtonu SAD i posebno je poznat po svojim analizama političkih prilika na Zapadnom Balkanu\n** radni prevod, medjunaslovi, bold i italic FBD


SRBIJA: OVE GODINE REKORDAN BROJ HADžIJA - Jedinstvena Bosna i Hercegovina\nSRBIJA: OVE GODINE REKORDAN BROJ HADžIJA\n(24SI) - Muslimani iz Srbije na hadž idu u organizaciji dvije odvojene zajednice - Islamske zajednice Srbije (IZS) i Islamske zajednice u Srbiji (IzuS). I jedna i druga zajednica okončale su pripreme za odlazak muslimana iz te zemlje na hadž i obavljanje jedne od temeljnih dužnosti muslimana. Ukupno će 371 vjernik musliman iz Srbije krenuti na hadž.\nIz Ureda za hadž IZS-a kazali su dopisniku agencije Anadolija da je broj hadžija iz Srbije ove godine rekordan.\nGlavni vodič hadžija, koji će ove godine u organizaciji IZ Srbije obaviti svetu islamsku dužnost, Ahmedin ef. Dervišević, izjavio je da je Ured potpisao ugovore za smještaj 229 hadžija u Meki i Medini. Ove godine se prvi put desilo da za 29 vjernika iz Srbije nisu mogli da omoguće odlazak jer je, zbog građevinskih radova u Meki, Ministarstvo za hadž Saudijske Arabije smanjilo broj viza koje odobrava pojedinim zemljama svijeta.\nMuftija sandžački Islamske zajednice Srbije Hasib ef. Suljović rekao je dopisniku agencije Anadolija da će 13. oktobra u Novom Pazaru biti proučena ikrar dova za hadžije koji idu u organizaciji IZS-a, a da će put Meke krenuti šest dana kasnije s beogradskog aerodroma.\n"Ove godine imamo i hadžija koji nam dolaze iz Turske, a imaju državljanstvo naše zemlje. Također, u našoj organizaciji na hadž će ići vjernici iz Preševske doline, njih 49, ali i iz Beograda, Vojvodine i centralne Srbije", rekao je Suljević.\nIslamska zajednice Srbije je saopćila da je reisu-l-ulema IZS-a Adem ef. Zilkić boravio u Saudijskoj Arabiji od 7. do 15. septembra ove godine i da je potpisao Protokol o organizaciji hadža za ovu godinu. Zilkić će ove godine predvoditi hadžije IZS-a.\nHadžijama su, kako je saopćio IZS, obezbijeđene vize, avionski prijevoz, hotelski smještaj u centralnoj zoni Meke i Medine, hrana, ihrami, kurbani, prijevoz od hotela do Kabe i drugih svetih mjesta, ljekar i medicinska pomoć, vodiči i potrebna dokumentacija.\n"Molimo Uzvišenog, Milostivog Allaha dž.š., da olakša odlazak na hadž svakome ko se odluči da obavi ovu petu islamsku dužnost, bez obzira u čijoj organizaciji odlazi", navedeno je u saopćenju IZS-a.\nMešihat Islamske zajednice u Srbiji (IZuS) ove godine je za 142 vjernika organizirao odlazak na hadž i obilazak svetih mjesta Meka i Medina. Hadžije će, u organizaciji IzuS-a, krenuti za Saudijsku Arabiju 20. oktobra sa beogradskog aerodroma. Prethodnog dana u Novom Pazaru će biti organiziran svečanost, učenje dova i ispraćaj hadžija.\nUkupno 3.700 muslimana sa zapadnog Balkana otputovat će ove godine na hodočašće u Saudijsku Arabiju, a najviše iz Makedonije i Bosne i Hercegovine.\nZa razliku od proteklih godina, ove godine prvi put odlazak na hadž iz zemalja zapadnog Balkana neće biti organiziran autobusima, zbog sukoba u Siriji, već će svi hodočasnici otputovati avionima. Hadžije iz Bosne i Hercegovine će sa sarajevskog aerodroma poletjeti 11., 12. i 13 oktobra.\nHadž će ove godine obaviti 2,5 miliona muslimana iz cijelog svijeta.


VUČIĆ:EKONOMSKA POMOĆ ZA SRBE SA KOSOVA OD 20. MAJA\nRTK 2, RTK\t ponedeljak, 03 maj 2021 15:39\nBEOGRAD - Predsednik Srbije Aleksandar Vučić objavio je na Instagramu da će ovog meseca početi isplate novčane pomoći građanima, navodeći da će prvi pomoć dobiti 6. maja penzioneri, a kasnije tokom meseca i ostali građani.\n"Maj je mesec u kojem ćete na najbolji mogući način moći da vidite rezultate svog rada, ali rezultate uspeha srpske države", naveo je predsednik Aleksandar Vučić u video snimku objavljenom na Instagram nalogu "budućnostsrbijeav".\nPredsednik Srbije je dodao da će 10. maja biti isplaćeno 50 odsto mininalca preduzetnicima - malim, srednjim i velikim preduzećima.\n"Već 20. maja krećemo sa isplatom 100 evra za sve građane srpske nacionalnosti na Kosovu koji su se prijavili i 200 za nezaposlene na Kosovu. Odmah potom krećemo s drugom tranšom od 600 evra za naše autoprevoznike", najavio je Vučić.\nPROTEST PREDUZETNIKA ISPRED MINISTARSTVA FINANSIJA, MEĐU NJIMA I FRILENSERI\nsreda, 23 decembar 2020 15:45\nnedelja, 07 mart 2021 16:41


Predavanje “Urbani folklor Novog Sada”CK13\nPredavanje 13. Dec 18. 19:00\nPredavanje “Urbani folklor Novog Sada”\nPredavanje: URBANI FOLKLOR NOVOG SADA – ZVUČNI AMBIJENTI I MUZIČKE PRAKSE\nDrugo predavanje u okviru programa “Novo u popularnoj muzici”\nPredavač: Nemanja Sovtić\nZvučni aspekt života u gradu opire se pojmovnoj artikulaciji. U predavanju će biti razmotrena teorijska veza između pojmova folklora, popularne muzike i urbane muzike, na čijim je rubnim područjima lociran koncept urbanog folklora. Kao urbani folklor pojavljuju se muzičke prakse i zvučni ambijenti koji 1) izmiču svrstavanju u kategorije umetničke, zabavne ili narodne muzike 2) egzistiraju prvenstveno kao ljudska/društvena aktivnost, a ne kao estetski objekti 3) preispituju funkciju autora kroz kolektivni rad i/ili mimikrijsku deautorizaciju 4) nisu uslovljene tradicionalno shvaćenom muzičkom pismenošću 5) pokazuju ambivalentan odnos prema komercijalizaciji i komodifikaciji. U Novom Sadu se ovaj fenomen može iskusiti u susretu sa uličnim sviračima, improvizovanom muzikom i tribute bendovima.\nNemanja Sovtić (1984) je muzikolog i trombonista iz Novog Sada. Doktorirao je muzikologiju na Fakultetu muzičke umetnosti u Beogradu. Osnovne i master studije trombona završio je na Akademiji umetnosti Univerziteta u Novom Sadu. Kompoziciju je studirao na Fakultetu muzičke umetnosti u Beogradu. Radi na Katedri za muzikologiju i etnomuzikologiju Akademije umetnosti Novi Sad od 2011. godine, prvo u zvanju asistenta, a potom i docenta.\nPredavanje se realizuje u okviru projekta “Novo u popularnoj muzici” kojim se propituje odnos savremene i nove popularne muzike. Iako popularna muzika može imati komercijalni potencijal na uštrb kvaliteta muzičke ekspresije, inovacije i participativnosti, ona pak odiše autonomnim tendencijama u muzičkoj kreativnosti. Uzimajući u obzir ovu dvosmislenost, projekat teži da markira progresivne tendencije u savremenoj muzici ugošćavanjem kompozitora i muzičara koji su aktivni na raskršću savremene popularne i tzv. ozbiljne muzike. Implementacijom ovih tendencija kroz izvođenja, radionice i razgovore, želimo da otvorimo nove prostore muzičkog istraživanja i produkcije, i da podstaknemo aktualizaciju i kontekstualizaciju kroz preispitivanje trenutnog stanja na lokalnoj muzičkoj sceni.\nProgram “Novo u popularnoj muzici” organizuje Omladinski centar CK13, uz finansijsku podršku Gradske uprave za kulturu Novog Sada.


On je rekao da je Jagodina u poslednje vreme neke utakmice nesrećno gubila, ali da je zadovoljan odnosom igrača u tim utakmicama.\n"Znamo da će biti teško, po teškom vremenu, jer je domaćin pod imperativom pobede. Mi ćemo pokušati to da iskoristimo i da uz maksimalne napore dođemo do povoljnog rezultata", rekao je Krunić.\nU prvom delu sezone Jagodina je pobedila BSK sa 2:0 na Gradskom stadionu u Jagodini, golovima Dejana Đenića.\nVezni igrač Dario Damjanović podsetio je da se Jagodina bori za četvrto mesto, a Borča za opstanak.\n"Verujem da će svaki moj saigrač dati svoj maksimum, pa neka pobedi bolji. Nama je prioritet četvrto mesto, da ne kvarimo dojam u prvenstvu", rekao je Damjanović.\nUtakmica između BSK-a i Jagodine u okviru 29. kola Superlige igra se u sredu od 17 časova u Borči.


Lavrov: Rusija i Nemačka mogu da imaju vodeću ulogu u poboljšanju saradnje u međunarodnoj areni - 25.05.2020, Sputnik Srbija\nPandemija virusa korona može da doprinese poboljšanju saradnje u međunarodnoj areni, a Rusija i Nemačka mogu da imaju vodeću ulogu u tome, izjavio je šef ruske... 25.05.2020, Sputnik Srbija\n13:51 25.05.2020 (Osveženo: 22:40 03.08.2021)\n„U bliskoj budućnosti pandemija će postati jedan od značajnih faktora koji je u stanju da učestvuje u formiranju objedinjujućih pristupa u sferi spoljne politike i svetske ekonomije, povećanju interakcije između zemalja i međunarodnih institucija u borbi protiv realnih, a ne imaginarnih pretnji čovečanstvu“, izjavio je Lavrov na 23. godišnjoj video-konferenciji „Postdamski susreti“, koja je ove godine posvećena temi „Nemačka-Rusija-EU: Pandemija i njene posledice po spoljnu politiku i politiku bezbednosti“.\nGovoreći o rusko-nemačkim odnosima, ministar je istakao da je u tom kontekstu važno pitanje liderstva dveju zemalja u svetu koji se brzo menja.\n„U našim zajedničkim snagama je transformacija pesimistične, ali danas rasprostranjene parole ─ ’svet nikada neće biti kakav je bio pre‘, u daleko ambiciozniju i ka budućnosti usmerenu ─ ’svet mora postati bolji‘“, dodao je on.\nDijalog Moskve i Berlina ─ korak ka novoj dinamici u odnosima dveju zemalja\nRusija može da doprinese rešavanju mnogih međunarodnih problema, intenzivan dijalog između Moskve i Berlina je potreban kako bi se formirali pozitivni ciljevi, koji bi mogli da postave temelj za novu dinamiku u odnosima dveju zemalja, izjavio je nemački ministar inostranih poslova Hajko Mas.\n„Potreban nam je intenzivan dijalog, konkretno između naših zemalja, vlada, parlamenata i društava. Samo tako možemo da napravimo pozitivan plan kao osnovu za novu dinamiku“, istakao je Mas.\nMinistar je ocenio da se virus korona može pobediti samo ujedinjenim snagama.\n„U tom smislu nameravamo da izgradimo svoje predstavništvo u Savetu EU u drugoj polovini godine i da učestvujemo u okviru našeg privremenog članstva u Savetu bezbednosti UN – radi multilateralnog rešenja. Šta to znači za rusko-nemačke odnose? Događaji iz 2014. godine opteretili su odnose naših dveju zemalja, a takođe i odnose Rusije i Zapada. Tome su dodate mnoge krize i sukobi koji su usledili. Za nas, Nemce, jasno je da dosledne odluke mogu biti postignute samo u multilateralnim okvirima, kao i da Rusija može da doprinese usvajanju mnogih odluka“, rekao je Mas.\nOn je takođe rekao da se svet zbog virusa korona suočava sa izazovima koji nikada ranije nisu viđeni i da nemačko Ministarstvo inostranih poslova „s velikim interesom“ prati povećanje kontakata ministara zdravlja i resora Rusije i Nemačke u kontekstu saradnje u borbi protiv virusa. Prema njegovim rečima, ti kontakti se „održavaju redovno“.\n„Postdamski susreti“, koje je pokrenuo bivši nemački predsednik Roman Hercog 1999. godine, održavaju se svake godine u vidu konferencije. Oni redovno okupljaju visoke predstavnike politike, biznisa, kulture i drugih javnih ličnosti iz Nemačke i Rusije, kako bi postigli dublje razumevanje jedni drugih i formirali nove vidove saradnje uz razgovor o aktuelnim pitanjima. Od 2019. godine format konferencije je pod patronatom ministara spoljnih poslova Nemačke i Rusije — Hajka Masa i Sergeja Lavrova.


Politika: Predsednik Vučić rekao istinu o EU - ona je bajka na papiru - BalkaniYUm.TV '); } //]]>\nPredsednik Vučić rekao istinu o EU - ona je bajka na papiru\nKriza nastala planetarnim širenjem novog virusa Covid-19 ponovo je pokazala slabost EU i njenih institucija, ocenjuje u najnovijoj analizi institut IFIMES. U analizi piše da je veliku istinu o tome rekao je predsednik Srbije Aleksandar Vučić, kada je EU nazvao "bajkom na papiru" i označio Kinu kao "jedinu koja može da pomogne Srbiji" i kao državu u koju se, u trenutku krize, polažu najveće nade\nAnalitičari ovog Međunarodnog instituta za bliskoistočne I evropske studije, u Ljubljani, podsećaju da je Vučić prilikom prvog slučaja korona virusa u Srbiji poručio da "ne postoji velika međunarodna, niti evropska solidarnost". Čelnici EU, smatraju analitičari IFIMES, mogli su brže i odlučnije da deluju da bi ublažili negativne posledice krize Covid-19 i da aktiviraju evropski krizni mehanizam ESM, koji je nastao u vreme krize evra, dok se zvanični Berlin tome još uvek protivi.\n"Ključna uloga evropske politike morala bi biti solidarno zaustavljanje negativne spirale toka odvijanja događaja i kriza te smanjivanje neizvesnosti", konstatuju analitičari IFIMES-a I ističu da se dešava upravo suprotno.\nOtuda su, kažu, pažnju međunarodne javnosti na taj problem skrenule izjave srpskog predsednika Vučića, koji je je jedan od lidera sa Zapadnog Balkana koji "ne gaji podanički odnos prema EU i koje su preneli brojni mediji širom sveta, a odnose se na evropsku solidarnost i pomoć u kriznim situacijama".\n"Pojava Covid-19 ponovno je otkrila nedostatke upravljanja krizom EU i njenih institucija što posebno osećaju države Zapadnog Balkana, kojima EU često neopravdano spočitava, da se približavaju Rusiji, Kini ili Turskoj, dok sama EU uglavnom gradi odnosno ima ''maćehinski'' odnos prema državama Zapadnog Balkana", ukazuju IFIMES-ovi analitičari..\nIstiču da je postojeća kriza pokazala da su se EU i pojedine države članice više bavile time kako će državama kandidatima za članstvo u EU zakomplikovati pregovarački proces i/ili ga odugovlačiti ili čak ne dozvoliti početak pregovora za članstvo u EU, što, smatraju, nije bio pametan potez odnosno predstavljalo je političko slepilo EU.\nNavode I da je postojeća kriza prouzrokovana pojavom virusa Covid-19 novi test za EU i njene čelnike, koji nisu pronašli vizionarska rešenja ni za prethodne krize, a postojeća kriza je globalna i traži odgovarajuće odgovore na pitanje uloge EU među samim zemljama članicama EU i njeno repozicioniranje u svetskim okvirima.


Predsednik Srbije i Srpske napredne stranke Aleksandar Vučić saopštio je da je novi mandatar za Vladu Srbije Ana Brnabić.\nPred novom vladom biće tri prioriteta - jačanje ekonomske, vojne i zdravstvene moći.\n- Moram da naglasim da smo imali više kandidata za mandatara. Zahvalio sam se pojedinim kandidatima, koji su bili vredni i odani stranci i politici za koju se zalažemo. Ja sam pre nekoliko minuta potpisao odluku da predloži Anu Brnabić za mandatara". Ona je vodila disciplinovanu i odgovornu politiku, nije se dodvoravala ni stranim centrima moći, niti kome u zemlji - rekao je predsednik Vučić i dodao da ništa krupno ne može da joj zameri.\n- A sitno mogu, ali to sebi mogu i više, pa nije fer da sebi oprostim, a drugome ne. Predložio sam joj da razmisli da se uvedu još dva ministarstva, za ljudska prava i za brigu o porodici, a takođe sam je i zamolio da 50 odsto vlade budu žene, što bi bilo revolucionarno.\nNa pitanje ko će biti kolicioni partneri SNS, Vučić je rekao da je razgovarao sa svima, sada će mandatarka to da preuzme i očekujem da odluka bude doneta u narednim danima.\nOn je rekao da je veoma važno da se zahvali građanima Srbije, što su u ogromnom broju izašli na izbore.\n- I da ne tražimo izgovore i razloge kroz koronu da odlažemo izbore i da uvodimo diktaturu samo da bi vladali duže. Veoma je važno da su izbori protekli bez incidenata i da su građani pokazali koliko im je stalo - rekao je predsednik Vučić.\nKako je istako, zemlju koja je bila poslednja kad je u pitanju ekonomski napredak i razvoj, uspeli su da dovedu da bude među prvima na tom polju.\n- Iako su građani glasali za politiku kontinuiteta, morali smo te rezultata da prihvatimo sa najvećom poniznošću pred građanima Srbije. Naša je obaveza da suočavajući se sa izazovima, a najveći su pritisci oko KiM i pokušaj primoravanja srbije da prizna nezavisnost Kosova, a da za to ne dobije gotovo ništa, iskazujemo nameru da tražimo kompromisno rešenje, ali moramo da brinemo o životima naših ljudi na KiM koji su u prethodnim danima ponovo bili ugroženi. Drugi izazov je zdravstvena situacija. Kako ćemo reagovati kada dođu hladniji dani i korona bude snažniji, a treći je kako da u vreme zatvorenih granica uspemo da održimo ekonomski ritam i budemo jedna od najuspešnijih detalja.\nVučić: U Srbiji će se pobeđivati na izborima, ko bude želeo da učestvuje\nPredsednik Vučić je istako da je važno da ukaže na nekoliko stvari mandataru za sastav nove vlade ali i skupštinskoj većini.\n- Srbija se diči sa tri političke činjenice: da je slobodna, nezavisna i suverena, da se nalazi na evropskom putu i da će čuvati prijateljske odnose sa Rusijom i Kinom, ali i graditi sve bolje odnose sa SAD. Tri osnovna cilja vlade du da se podigne ekonomska znaga srbije – životni standard ljudi mora da raste i u ovim uslovima kada smo pogođeni virusom korona, povećanje penzija i plata, izgradnja puteva i pruga mora da se završava na najkvalitetniji i najolji način, mora da se radi na ostalim projektima, a jedan od njih je da se konačno krene sa izgradnjm metroa u Beogradu i verujem da će to biti jedan veliki podsticaj za privredu, da se krene sa izgradnjom brze pruge beograd niš, niš preševo, od valjeva do granice sa CG, deonicu Novi Sad – Subotica. Krajem sledeće godine biće gotov put Miloš Veliki do Požege... Ali insistirao sam na novim projektima poput metroa, da se zna da se ne zadovoljavamo stvarima iz prošlosti.\nAleksandar Vučić obraćanje naciji\nPredsednik je istakao da smo kao narod doživeli velike poraze 1999. godine i nakon 2000, kada su korupcija i kriminal cvetale u našoj zemlji, došli do stadijuma gde smo stabilna i jaka država.\n- Uspeli smo da zemlju koja je bila među poslednjima kada je u pitanju ekonomija dovedemo do toga da bude mađu najboljima, a sve to smo uradili političkim i ekonomskim reformama - rekao je Vučić, i istakao da su građani glasali za politiku kontinuiteta.\nBlic je ranije saznao da je kandidat za premijera nove Vlade Ana Brnabić.\nPredsednik je istakao da je najveći izazov pred nama pritisci po pitanju Kosova i Metohije, i rekao je da je Srbija spremna za dijalog i kompromis, ali da neće pristati na ucene.\n- Drugi izazov je zdravstvena situacija, kako ćemo reagovati kada dođu hladniji dani, kada korona bude prisutna i dalje. I treći izazov je kako u doba pandemije očuvamo ekonomsku stabilnost i snagu naše zemlje.\nSRBIJA KUPUJE TURSKI “BARJAKTAR”? Vučić: Veoma smo zainteresovani za sisteme bespilotnih letelica, a njihove su izuzetno kvalitetne\n"NE ŽIVIM U PROŠLOSTI" Vučić: Nisam namerno izabrao da saopštim ime mandatara na 5. oktobar\n- Srbija je slobodna i suverena zemlja, nalazi se na Evropskom putu, ali će čuvati svoje odnose sa Rusijom, Kinom i SAD.\nVučićevom obraćanju u Palati Srbija, prethodila je sednica Predsedništva SNS, koja je završena oko 18 časova, a u obraćanju ministra finansija Siniše Malog, nakon sednice, moglo se čuti da je predlog predsednika Srbije Aleksandra Vučića o novom mandataru jednoglasno prihvaćen.\nAna Brnabić je predsednica Vlade Republike Srbije od 29. juna 2017, a prethodno je bila ministarka državne uprave i lokalne samouprave. Rođena je u Beogradu, a poseduje master diplomu (MBA) sa Univerziteta Hal iz Velike Britanije i preko deset godina rada sa međunarodnim organizacijama, stranim investitorima, lokalnim samoupravama i javnim sektorom u Srbiji.\nPrva je žena na položaju predsednika Vlade Republike Srbije.


februar 2020 – Sportski savez Beograda\nBobana Momčilović Veličković okitila se zlatnom medaljom pištoljem prvog dana seniorskog programa na Evropskom prvenstvu vazdušnim oružjem u Vroclavu. Bobani je ovo treće evropsko zlato vazdušnim pištoljem, posle titula 2010. i 2012, a u riznici ima i bronzu iz 2018. U finale se danas plasirao\nMilica Mandić i Tijana Bogdanović, srpske šampionke, obradovale su nas zlatnim medaljama, ovoga sa američkog kontinenta. Bogdanovićeva ( do 53 kg) i Mandićeva ( do 73 kg) koje su pre manje od sedam dana osvojile zlato i srebro na Prezident kupu u Švedskoj, turniru G2\nU četvrtak, 27. februara, u prostorijama Vazduhoplovnog saveza Srbije - restoranu „Aeroklub“ uručene su dve najveće nagrade u vazduhoplovstvu – statue „Zlatni orao“ za letačku i neletačku granu vazduhoplovnog sporta. Najviše vazduhoplovno sportsko priznanje, statua «Zlatni orao», za sportistu godine u neletačkim disciplinama vazduhoplovnog sporta,\nPeti međunarodni Serbian Open Indoor Meeting održan je u Atletskoj dvorani na Banjici, a ostaće upamćen po rekordu mitinga u bacanju kugle koji je postavio Filip Mihaljević. Miting su otvorili predsednik ASS, Veselin Jevrosimović, predsednik Balkanske atletske federacije, Dobromir Karamarinov I gradska sekretarka za sport\nSrpska muška juniorska reprezentacija puškom zauzela je osmo mesto u ekipnom takmičenju poslednjeg dana omladinskih nadmetanja na 50. Evropskom prvenstvu vazdušnim oružjem u Vroclavu. Srpski juniorski tim (Marko Ivanović, Aleksa Mitrović, Đorđe Savić) je do četvrtfinala došao kao četvrtoplasirani u prvom delu kvalifikacija (na osnovu\nPedeseto Evropsko prvenstvo vazdušnim oružjem u poljskom Vroclavu nastavljeno je danas takmičenjem miks parova puškom u juniorskoj konkurenciji. Srpski timovi nisu uspeli da prođu drugu fazu kvalifikacija. Par Srbija 2 (Teodora Vukojević/Đorđe Savić) je zauzeo 17, a prva ekipa naše zemlje (Marija Kolarević/Aleksa Mitrović) 18.


ZAKUP ŠTANDOVA ZA „DANE PIVA“: Borba samo oko štanda uz binu – Zrenjanin\nZAKUP ŠTANDOVA ZA „DANE PIVA“: Borba samo oko štanda uz binu\nJedina zanimljivost na danas održanom, drugom po redu, javnom nadmetanju za davanje u zakup prostora za štandove u okviru „Dana piva“ bila je ustupanje štanda „E“ – uz binu na Žitnom trgu. Komisija danas nije donela odluku hoće li ovaj prostor površine 200 kvadratnih metara dodeliti pivari „Karlsberg“ iz Čelareva ili maloj pivari „Kraft dirnks“.\nOba ponuđača imaju ponešto što „onaj drugi nema“: „Kraft drinks“ je priložio skicu organizacije prostora, „Karlsberg“ ponudio 20 buradi piva koje će služiti besplatno.\nOvaj prostor zanimljiv je i po tome što je njegov deo takozvani „bek stejdž“ i prostor namenjen organizatoru „Dana piva“.\nNi za jedan od 11 ponuđenih štandova na Žitnom trgu koji je namenjen prodaji pića, kao ni za jedan od četiri štandova na namenjenih prodaji hrane, ovog puta nije bilo zainteresovanih.\nUkoliko bi se ovi štandovi izdali po početnim cenama, ostvario bi se prihod od preko 3,9 miliona dinara. Početne cene zakupa za prodaju pića bile su uzmeđu 66 i 396 hiljada dinara, a onih za prodaju hrane 429 hiljada dinara.\nIzdato je, po početnim cenama, 12 trgovačkih štandova na Trgu Zorana Đinđića proizvođačima slatkiša, meda i ento- suvenira. Nije bilo interesovanja za zakup prostora na istom trgu, namenjenog jednoj pivari, za koji je početna cena 400 hiljada dinara.\n← VOZAČI, OPREZNO VOZITE: Rampa podignuta, a voz prolazi!\nA I B GRADSKА FUDBALSKА LIGА: Proleter 2006 ne igra, Zlatica napredovala →


Nove mere protiv korone: Od večeras ugostiteljski objekti rade do 21h\nHome»Vesti»Nove mere protiv korone: Od večeras ugostiteljski objekti rade do 21h\nBy Aleksandar Đokić 17/11/2020 Updated: 23/11/2020 Nema komentara2 Mins Read\nU naredne dve nedelje, u periodu od 21 sat do 5 ujutro zabranjen je rad ugostiteljskih objekata, ali i prodavnica, tržnih centara. Ovo su nove mere Vlade Srbije u borbi protiv koronavirusa, a ako ne daju rezultate do 1. decembra, premijerka je dodala da će Vlada ići i na zabranu kretanja.\nPosle 21 sat će, kako je predviđeno novim merama, raditi jedino će apoteke, dostave hrane, benzinske pumpe koje toče gorivo i privreda koja radi treću smenu.\nBrnabić je dodala da je sledeća mera – zabrana kretanja, ali da Vlada nije za to, i da takva mera neće biti doneta ako ne bude neophodno, već se kako kaže, nada da će ove mere doneti rezultate, koje će trajati 15 dana.\nKako je istakla, zatvaranja škola neće biti, i tu se “ništa ne menja”.\nEfekat novih mera protiv širenja koronavirusa, koje su od danas na snazi u Srbiji, može se očekivati početkom decembra, izjavio je epidemiolog Branislav Tiodorović, a prenosi N1.\nTiodorović je rekao da je protekla noć bila teška na jugoistoku zemlje i da su zabrinjavajući podaci o broju novooboljelih u Nišu, Zaječaru, Aleksandrovcu, Kruševcu, Vranju, Preševu i Bujanovcu.\n“Koliko je teška slika najbolje govori podatak da je u kovid bolnici u Leskovcu pre nekoliko dana bilo sedam pacijenata, a jutros je 52 pacijenta. Situacija se brzo menja”, rekao je Tiodorović.\nTiodorović, koji je i član Kriznog štaba, istakao je da poziv na primenu mera nije poziv na poslušnost, već na odgovornost i ukazao da je ograničenje rada ugostiteljskih objekata bilo neophodno.\nPrema jučerašnjim podacima, testirane su 11.493 osobe, dok su 2.813 osobe pozitivne na koronavirus. Premunula je 21 osoba, a na respiratorima se nalazi 161 pacijent. Broj hospitalizovanih pacijenata u bolnicama širom Srbije je 3.963.\nU niškom Kliničkom centru 98 pozitivnih, u Srbiji 163 novozaraženih koronavirusom KC Niš: Hospitalizovano 105 pacijenata, jedan pacijent preminuo; Brnabić: Ne prezamo od restriktivnih mera Krizni štab doneo nove mere: Tržni centri, kafići i restorani radiće do 20 časova Nove mere od danas – ugostiteljski objekti, tržni centri i kladionice rade do 18 časova\nBranislav Tiodorović korona koronavirus Niš


NIKON objektiv AF FISHEYE NIKKOR 16MM F/2.8D - Idealno.rs\nPočetna / Foto / Foto oprema / Objektivi / NIKON objektiv AF FISHEYE NIKKOR 16MM F/2.8D\nDužina fokusa (u mm) 16 mm\nMinimalna daljina izoštravanja 25 cm\nPrečnik (u mm) 63 mm\nTežina (u g) 290 g\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za NIKON objektiv AF FISHEYE NIKKOR 16MM F/2.8D i izberi najbolju. Objektivi iz kategorije Foto oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda NIKON AF FISHEYE NIKKOR 16MM F/2.8D i vidi da li ti odgovara ili pogledaj druge proizvode brenda NIKON. Opis i tehnički podaci proizvoda NIKON AF FISHEYE NIKKOR 16MM F/2.8D se mogu razlikovati od onih u internet prodavnici u kojoj obavljaš kupovinu. NIKON objektiv AF FISHEYE NIKKOR 16MM F/2.8D je dostupan u prodavnici bcgroup, Dr Techno po ceni, koja je navedena pored svakog prodavca u meniju "Prodavnice".\nGarantne uslove za NIKON objektiv AF FISHEYE NIKKOR 16MM F/2.8D proveri u prodavnici u kojoj nameravaš da obaviš kupovinu. Slika za NIKON AF FISHEYE NIKKOR 16MM F/2.8D je simbolična, zato se pre kupovine u prodavnici uveri da je proizvod isti.\nClose Range Correction:\n95.990,00 din + troškovi dostave\n96.950,00 din + troškovi dostave\nNIKON objektiv AF-S 28MM F/1.8 G\nod 86.850,00 DIN\nod 105.030,00 DIN


GRADONAČELNIK LESKOVCA GORAN CVETANOVIĆ SA SARADNICIMA OBIŠAO VAKCINALNI PUNKT U HALI PARTIZAN - TV 4S\nOd tv4s objavljen 1 новембра, 2021\nGradonačelnik Leskovca Goran Cvetanović sa saradnicima, direktorima zdravstvenih institucija i načelnikom Jablaničkog okruga Milošem Ćirićem, posetio je vakcinalni punkt u hali Partizan.\nApelujući na građane da budu odgovorni i da se vakcinišu, jer su u Leskovcu dostupne i besplatne sve 4 vrste vakcina, gradonačenik je rekao da su na nivou Srbije brojke počele da opadaju, pa će shodno tome takav trend preći i kod nas. On je dodao da je neophodno da se imunizacija pojača jer nas samo vakcine mogu na adekvatan način zaštiti od virusa i obezbediti lakšu kliničku sliku ukoliko su osobe koje su obolele već vakcinisane.\nCvetanović je izneo podatak da procenat vakcinisanih na teritoriji našeg grada nije na zadovoljavajućem nivou. Prvu dozu je primilo 52.593 lica – 47,77%, drugu 50.229, odnosno 45,63% i treću 15.393 ili 13,98%. Ove brojke su nedovoljne da bismo smatrali da smo kao zajednica zaštićeni, zato je važno da sugrađani shvate ozbiljnost situacije i odazovu se vakcinaciji koja je potpuno besplatna podvukao je gradonačelnik Cvetanović.\nPočetkom prošle nedelje krenulo se uvođenjem Kovid propusnica koje se odnose na boravak u ugostiteljskim objektima nakon 22 časa i kako je istakao Cvetanović ove mere su dale rezultat u smislu da nema većih okupljanja posle 22 časa, da inspektori i komunalni milicajci uglavnom zatiču prazne objeke, da ih napuštaju i vakcinisani, solidarišući se sa nevakcinisanima.\nS obzirom na ovakvu situaciju Cvetanović je izrazio nadu da će se rezultati u našem gradu popraviti i još jednom uputio apel građanima da se vakcinišu.


Sport: Određeni parovi polufinala Kupa "Milan Ciga Vasojević" - BalkaniYUm.TV '); } //]]>\nOdređeni parovi polufinala Kupa "Milan Ciga Vasojević"\nPrvi put u istoriji ženskog košarkaškog Kupa, završnica će se održati u Surdulici. Predrag Danilović, predsednik Košarkaškog saveza Srbije, izrazio je zadovoljstvo što će košarkašice igrati na jugu zemlje i pozvao sve ljubitelje magične igre pod koševima da dođu i da uživaju u sportskom vikendu. - Hvala Novici Tončevu, predsedniku Skupštine opštine Surdulica, i svim ljudima iz ovog grada što su prihvatili da u novoj hali organizuju takmičenje. Posle fantastičnog vikenda u Nišu gde je bila odigrana završnica muškog Kupa, sada ćemo gledati borbe dama i siguran sam da će one dati sve od sebe da se prikažu u najboljem svetlu. Ja sam siguran da ćemo svi uživati u njihovim mečevima, nadam se da će dvorana biti puna i zaista mislim da nas čeka pravi praznik košarke - istakao je Danilović.\nNovica Tončev, predsednik SO Surdulica, na konferenciji u Kući košarke, najpre se zahvalio Daniloviću i KS Srbije na poverenju da jedan ovakav događaj bude organizovan u maloj varošici u provinciji, a potom dodao:\n- Surdulica već ima iskustva u organizovanju velikih takmičenja, bili smo domaćini finala Kupa Srbije u fudbalu i tada je sve prošlo veličanstveno. Nadam se da će tako biti i ovog puta, trudićemo se da premašimo očekivanja što se organizacije tiče i sa priredimo sportski vikend za pamćenje.\nPodsetimo, najviše osvojenih trofeja Kupa imaju košarkašice Hemofarma - pet - po tri trofeja su osvojile igračice Partizana i Crvene zvezde, a po jedan Radiboj Korać i Vojvodina.\nAktuelne šampionke su košarkašice Zvezde koje se nisu kvalifikovale na završni turnir.\nPored seniorki, u Surdulici će igrati i pionirke, a parovi Mini kupa su Radivoj Korać - Južna i istočna Srbija odnosno Kraljevo - Novosadska ŽKA.


Od subote: Španija prva uvodi 5G mrežu\nObjavljeno: 12.06.2019. u 08:30\nVodafone Espana 5G mrežu nove generacije uvest će u 15 gradova 15. juna, a u saradnji s kineskom kompanijom, najavio je ove sedmice izvršni direktor te kompanije Antonio Coimbra\nKineski div telekomunikacija Huawei uvest će 5G uslugu u nekoliko španskih gradova u subotu, pa će Španija biti jedna od prvih evropskih zemalja s iznimno brzom mobilnom mrežom.\nVodafone Espana 5G mrežu nove generacije uvest će u 15 gradova 15. juna, a u saradnji s kineskom kompanijom, najavio je ove sedmice izvršni direktor te kompanije Antonio Coimbra. Osim toga, švedski Ericsson osigurat će hardvere za podatkovnu mrežu, prenosi Hina.\nHuawei je vodeći pružalac mobilnih mreža, pogotovo u Evropi. Washington je tu tehnološku kompaniju prošlog mjeseca stavio na crnu listu kompanija čije je poslovanje s američkim partnerima strogo kontrolirano.\nSAD optužuje Huawei da kineskim vlastima potpomaže špijuniranje, te je pritisnuo druge zapadne zemlje da ne koriste tehnologiju te kompanije.\nStavljanje Huaweija na crnu listu utjecalo je na prodaju pametnih telefona u Njemačkoj, rekao je u utorak zamjenik direktora njemačke podružnice Huaweija David Wang za dnevnik Rheinischen Post. Dodao je kako su potrošači zabrinuti da neće moći pristupiti novim ažuriranjima Googleovog operativnog sistema Android.\nOgraničenje na Android operativnom sistemu trebalo bi započeti na Huaweijevim pametnim telefonima sredinom augusta.\n- Trenutno isporučujemo mrežne elemente za proširenje LTE mreže Deutsche Telekoma, Vodafone Deutschlanda i Telefonica Deutschlanda. Pretpostavljamo da ćemo sarađivati s te tri kompanije i po pitanju 5G mreže - izjavio je Wang.\nINTERVJUKahriman: Kada će BH Telecom uvesti 5G mrežu, hoće li biti privatizacije i kakvi su planovi razvoja kompanije\nPromocija u sklopu SFF-aBH Telecom je tehnološki spreman za uvođenje 5G mreže\nNajveći u svijetu U Istanbulu počeo TEKNOFEST: Očekuje se milion posjetilaca\nPotvrđenoNovi "audi RS4" imat će hibridni pogon


Esad Hasanović startovao pobedom - Bajsologija\nEsad Hasanović startovao pobedom\nReprezentacija, Takmičenja / 06.04.2013\nEsad Hasanović, reprezentativac kragujevačkog Radničkog pobedio je u prvoj trci Lige Srbije u drumskom biciklizmu „Velika nagrada Novog Sada“ na stazi od 105 km oko Kovilja, kod Novog Sada.\nHasanović, koji je lane na ovoj trci bio treći, zabeležio je vreme 2:38,19 časova i za 1,20 minuta pretekao Stefana Stefanovića, mladog reprezentativca čačanskog Borca. Treći je stigao Ivan Stević (OBK Beograd) sa 2,45 minuta zaostatka.\n– Posle dva kruga izdvojili su se Hasanović i Stefanović – kaže selektor Radiša Čubrić koji je pratio trku i „snimao“ kandidate za trku u slovenačkom Šenčuru, u nedelju.- U finišu trke Hasanović je „skočio“ i ostavio Stefanovića, a Stević je pobegao iz grupe od osam biciklista i solo stigao na cilj.\nČubrić je za trku u kategoriji 1.2 u Sloveniji „Oko Šenčura“ u nedelju odredio Stefanovića, Jovana Zekavicu i Marka Danilovića (Borac), Marka Stankovića i Marka Polumirca (CCN Metalac).\n– Stević je vozio rovit, još se oporavlja od jake prehlade i nisam ga pozvao za ovu trku – objasnio je Čubrić.- Takođe, Nikola Kozomara iz OBK Beograda i Dejan Marić iz Radničkog će preskočiti ovu akciju. Ići će i kragujevački Radnički sa Jovanovićem, Hasanovićem, Šmelcerovićem, Đurđićem i gostom iz banjalučkog BSK, Kuveljom. Ova trka je na neki način izborna za „Kup nacija“ u Italiji od 16. do 20. aprila. Ima dobru konkurenciju, staza je dosta zahtevna i svako neka pokaže šta može’, zaključuje Čubrić.\nU konkurenciji dama, prve bodove za Ligu Srbije upisale su Jelena Erić (CCN Metalac) koja je slavila ispred dve biciklistkinje BK Novi Sad, Jovane Crnogorac i Milice Rakić.\nNijedan srpski junior nije se popeo na postolje. Prva tri mesta osvojili su takmičari Sokola iz Vinkovaca (Hrvatska) Bruno Kristić, Filip Čengić i Zvonimir Jelinić.\nU kadetskoj trci pobedio je Almin Hodžić (Trnava, Novi Pazar) ispred Alekse Radivojevića (Boba, Valjevo) i Marka Kasapovića (BK Novi Sad).\nVeljko Stojnić (S tim, Sombor) pobedio je u trci mlađih kadeta ispred Adrijana Cindrića (Soko Vinkovci) i Nemanje Stojanovića (CCN Metalaca).\nOrganizator trke bio je klub Vojvodina iz Novog Sada, a trofeje je uručio direktor trke Borislav Subašić, zahvalivši se saobraćajnoj policiji na saradnji.